Республика махсус комиссияси 9 май — Хотира ва қадрлаш байрами билан боғлиқ оммавий тадбирларни ўтказиш бўйича ахборот берди.\nГулистонда бир кунда ниқобсиз юрган 210 киши жаримага тортилди\nПрофилактика инспекторлари томонидан карантин қоидаларини бузиш билан боғлиқ бир кунда (04.05.2021й) биргина Гулистон шаҳрида 210 та маъмурий ҳуқуқбузарлик ҳолати аниқланди. Бу ҳақда Сирдарё вилояти ИИБ хабар берди.\nЖССТ авиакомпанияларнинг эмланганлик ҳақида ҳужжат талаб қилишига қарши чиқди\nЖССТ мутахассислари халқаро ҳаво қатнови учун эмлашни тасдиқловчи ҳужжатларни талаб қилишни тавсия этмайди.\nҚарши шаҳрига кириш-чиқиш тўхтатилгани айтилмоқда. Ҳокимлик муносабат билдирди\nИжтимоий тармоқларда «4 май, тунги соат 00:00 дан бошлаб, Қарши шаҳрига кириш-чиқиш ҳар қандай транспорт воситаларида (автобус, микроавтобус ва енгил автотранспорт) тўхтатилади» мазмунидаги хабарлар тарқалди. Хабарларга вилоят ҳокимлиги муносабат билдирди.\nСаудия Aрабистони ҳукумати мамлакат чегараларини очишини маълум қилди\nСаудия Aрабистони 17 май куни чегараларини очади ва ўз фуқароларининг чет элга саёҳатига қўйилган чекловларни бекор қилади.\nПортугалия ҳаво қатновидаги чекловларни 16 майга қадар узайтиради\nПортугалия коронавирус тарқалиши туфайли ёмон эпидемиологик вазиятга эга бир қатор мамлакатлардан ҳаво қатновларидаги чекловларни 16 майга қадар узайтирди.\n«Ўзбекистон Республикасининг айрим қонун ҳужжатларига ўзгартишлар ва қўшимча киритиш тўғрисида»ги Қонун Президент томонидан имзоланди.\n«Маҳаллабай» ишлашда «Фарғона тажрибаси» қандай самара бермоқда?!\nПрезидентимиз ташаббуси билан ҳаётга татбиқ этилган ва «Фарғона тажрибаси» сифатида эътироф этилаётган «маҳаллабай» ишлаш тизими бўйича ўтган қисқа вақт мобайнида аниқ натижаларга эришилди. Хўш, Фарғонада ушбу тизим асосида иш юритиш қандай самара бермоқда?\n«Масофадан ўқишга ўтказилсин», деб қарор чиқариш осон, унга шароит яратиш ҳақида ҳукуматда аниқ режа бўлиши зарур — ХДП\nХалқ демократик партияси коронавирус пандемияси кенг тарқалишини олдини олиш мақсадида таълим муассасаларининг онлайн шаклга ўтказилаётган бир пайтда онлайн дарсларни самарали ташкил этиш учун интернет билан боғлиқ муаммолар кўплигидан ташвишда эканлигини маълум қилди.\nShowing 1-13 of 4,254 items.


Soh.uz - Куз-қиш мавсумига тайёргарлик кўриш - куннинг асосий мавзуси\nКуз-қиш мавсумига тайёргарлик кўриш - куннинг асосий мавзуси\n2019-10-24 21:39:20 770\nҲаш-паш дегунча, кузнинг иккинчи ойи ҳам охирлашиб боради. Ноябрь ойининг келиши эса, қишнинг эшик қоқишидан дарак. Табиийки, асосий вазифа қиш фаслига тайёргарлик кўришдан иборат бўлади. Хўш, бугунги кунда Сух туманининг таълим муассасаларида куз-қиш мавсумига тайёргарлик ишлари қандай кечмоқда? Умумий ўрта таълим мактаблари ва мактабгача таълим муассасалари мутасаддийлари бу масалага қай кўз билан қарашмоқда? Бу саволларга жавоб излаш учун туманда ишчи гурўҳ ташкил этилган ва ишчи гурўҳ аъзолари бевосита туман ҳокими раҳбарлигида ушбу жараённи кўздан кечиришди.\nТуман ҳокими раҳбарлик қиладиган биринчи сектор ҳудудида жами 9-та умумий ўрта таълим мактаблари, 6-та мактабгача таълим муассасалари жойлашган. Бугунги ташриф жараёнида ушбу таълим даргоҳларининг мавсумга тайёргарлиги, қозонхоналарнинг шайлиги, синфхона ва кабинетларнинг иситиш тизими, яъни батареяларнинг яроқлилиги, муқобил энергия - кўмир захирасининг етарлилиги ва ушбу муқобил энергиянинг сақланиши қай аҳволда эканлиги текширилди.\nАйтиш лозимки, ушбу ҳудудда мактаблар ва боғчаларнинг иситиш тизими асосан муқобил энергия - кўмир билан амалга оширилади. Туман халқ таълими бўлими мудирининг маълумотига кўра, ҳудуддаги барча мактабларда кўмирнинг захираси яратилган. Мактаблар маъмурияти ушбу ёнилғининг сақланишига ҳам алоҳида эътибор қаратган. Мисол учун, 9-та умумтаълим мактаблари бу йилги қиш мавсуми учун 305 000 килограмм кўмир олишлари лозим. Шу кунгача мактабларда кўмирнинг захираси 227 995 килограммни ташкил этади. Қолган 77 005 килограмм кўмир яқин кунларда етказиб берлади. Кўмир етказиб берувчи мутасаддий ташкилотлар билан шартномалар тузилган. Шунингдек, таълим муассасалари қаторида ҳудудда жойлашган бошқа ижтимоий соҳа объектлари ҳам кўздан кечирилди. Айтиш жойиз, аксарият муассасаларда куз-қиш масумига тайёргарлик ишлари талаб даражасида ташкил этилган.\nБироқ, шоли курмаксиз бўлмаганидек, баъзи бир таълим масканларининг мутасаддийлари бу масалага панжа ортидан қарашмоқда. Мавжуд қозонхоналарнинг ҳали мавсумга тайёр эмаслиги, мутасаддийлар томонидан қозонхоналарни текшириб кўрилмаганлиги, кўмир захираси яратилган бўлсада, унинг муҳофаза ишлари талаб даражасида эмаслиги, иститиш мосламалари - баъзи-бир батареяларнинг хизмат муддати ўтганлиги, синфхона ва кабинетларнинг деразаларини целлофан билан ўраш ишлари оқсаётгани каби ишлар ишчи гурўҳ томонидан аниқланди ва ушбу камчиликларни тез муддатда бартараф этиш ва бартараф этилган камчиликлар ҳақида туман ҳокимлигига шахсан муассасалар раҳбарлари ахборот беришлари ҳақида туман ҳокими топшириқлар берилди. Аниқланган ҳолатлар юзасидан Ўзбекистон Республикаи Президенти Халқ қабулхонасининг Сух тумани бўлими мудири ҳам ўз фикрларини билдирди.\nДарҳақиқат, куз-қиш мавсумига тайёргарлик кўриш куннинг асосий вазифаси ҳисобланади. Мавсумга тайёргарликдаги масъулиятсизлик фарзандаларимиз тақдирига бефарқлигимизнинг далолатидир.


«ЭНДИ ЎЗ УЙИМИЗ БОР...» - Ўзбекистон овози газетаси\n«ЭНДИ ЎЗ УЙИМИЗ БОР...»\nдейди китоблик муаллима Моҳида Норова\nКейинги икки-уч йил халқимиз ҳаётида катта ўзгаришлар, ўнгланишлар даври бўлди. Таҳририят топшириғи билан мамлакатимизнинг олис қишлоқларида истиқомат қилаётган, кам таъминланган оилалар тақдирида бўлган янгиланишлар ҳақида мақола тайёрлашга киришганимда, аввало, китоблик муаллима Моҳида Норова ёдимга тушди. Чунки бу камтарин, ҳокисор инсоннинг ҳаёти ҳақида хабардор эдим.\nКитоб шаҳрининг Чармгар маҳалласида бинокор Ҳакимжон Норов оиласида уч қиз, бир ўғил камолга етган. Моҳиданинг онаси Саноат Абдуллаева туман марказий шифохонаси даволаш бўлимида анча йил хўжалик бекаси бўлиб ишлаган.\nФарзандларининг олди ўқиб, касб-ҳунарли бўлганида, эллик ёшида Ҳакимжон ака оламдан ўтди. Фарзандлар айни балоғат ёшига етган паллада бу йўқотиш оила аъзолари турмушини оғир аҳволга солиб қўйди. Мушфиқ онаси тиним билмади, барча фарзандларини бир ўзи оёққа қўйди. Аммо оиланинг тўнғичи – Моҳиданинг бошига кутилмаган синовлар тушди.\nМоҳида мактабда яхши ўқирди. 2004 йилда Қарши давлат университетини битириб, кимё фани ўқитувчиси бўлди. Турмушга чиқди. Аввал, Китоб шаҳридаги 4-мактабда, кейин Шаҳрисабздаги иқтисодиёт коллежида кимё фанидан дарс берди. Бирин-кетин уч ўғил фарзандли бўлди. Аммо турмушидан рўшнолик кўрмади, ажралиб, ота уйига қайтди. Уч фарзандини ўзи улғайтира бошлади. Тушкунликка тушганида, онаси, аммаси – ЎзХДП Китоб туман кенгаши раиси Зилола Норова зарур ёрдам, маслаҳатларини аямади.\nМоҳидада ҳам партия ишларига қизиқиш уйғонди. У ЎзХДП сафига ўтди, партия фаоллари билан қишлоқларга чиқди, ўзи каби турмуш қийинчиликларини матонат билан енгаётган аёлларнинг тақдири билан танишди. Бирни кўриб фикр қил, бирни кўриб шукр қил, деганларидек, қаддини ростлади. Келажакка умид билан боқди. Варганза қишлоғидаги тожик тилида дарс ўтиладиган 54-мактабда кимё фанидан болаларга сабоқ бераётганига ҳам олти йилга яқинлашиб қолибди.\nУ билан уч йил бурун ЎзХДП туман кенгашида танишгандим. Фарзандларини ёлғиз ўзи улғайтираётгани, уйи йўқлигини эшитгандим. Икки йил бурун юртимизда арзон нархларда уйлар қурила бошланганди. Янги йил арафасида ана шундай уйлардан бирига кўчиб кирганини эшитдим.\nҲозир Чармгар қишлоғига борсангиз кўзингиз қувнайди. Магистрал йўл бўйлаб қад ростлаган янги уйларнинг тархи, бежиримлиги киши эътиборини тортади. Ўндан ортиқ арзон нархларда қурилган хонадонларга аллақачоноқ эгалари кўчиб келишибди. Моҳида уч фарзанди билан яшаётган уй шинам, уч хонаси ҳам яхши жиҳозланган.\n– Уйли бўлишни болаларим билан қанчалик орзу қилганимизни таърифлашга тил ожиз, – дейди Моҳида. – Эсласам кўзларимга ёш келади. Жуда қийналган эдик. Ота-онам, қариндош-уруғларнинг бағрикенг бўлса ҳам барибир ўз уйингга етмайди-да. Ўз уйинг бўлса, одамнинг руҳи ором олар экан. Дастлабки тўлови 21 миллион 600 минг сўм эди. Банкдан 216 миллион сўм кредит олдик. Устамасини уч йилда 8 фоиздан, кейин 16 фоиздан тўлаб борамиз. Муддати 20 йил. Худо хоҳласа, қарздан қутулиб кетамиз.\n– Президентимизга раҳмат, бизга ўхшаган эҳтиёжманд оилаларга ғамхўрлик кўрсатаяпти, фарзандларимиз тақдири ҳақида қайғуряпти. Мен тушуниб турибман, болаларим бекаму кўст камолга етиши, кўзларида мунг бўлмаслиги учун тинмай ишлашим ва курашишим керак...\nБу орада Моҳиданинг фарзандлари бирин-кетин саломлашганча, кириб келишди. Одобли, интилувчан болалар экан. Дарҳол тил топишдик. Тўнғичи Ислом 1-мактабнинг 6-синфида ўқиркан, тадбиркорликни танлабди. Етти ёшида тэквондо спорти билан шуғулланиб, туман ва вилоятдаги мусобақаларда қатнашган экан. Фатҳулло 4-синфда ўқияпти, келажакда шифокор бўлмоқчи. “Юлдузча” боғчасига қатнаётган Султонали эса ширин тил билан “аскар” бўламан, дейди.\nЁш оила уйли бўлди. Шу уйда арчани безатишибди. Қувончлари чексиз. Моҳида варганзалик дугонаси, уч фарзандини ёлғиз ўзи тарбиялаётган Гулжаҳон Жўрақулова ҳам арзон қурилган уйлардан олгани ҳақида қувониб гапириб берди.\nКитоб тумани ҳокимлиги қурилиш бўлими бош мутахассиси Фарҳод Усмонов, ўтган йил 112 оила арзон нархларда қурилган уйларга кўчиб киргани тўғрисида маълумот берди. Яна 35 нафар кам таъминланган фуқарога бепул уй берилибди. Қашқадарё вилояти бўйича эса кам таъминланган, муҳтож 189 фуқаро бепул уй-жойли бўлибди. Бу мақсад учун маҳаллий бюджетдан 6 миллиард 250 миллион сўм маблағ сарфланибди.\nБу меҳнат кўплаб оилаларга қувонч, бахт олиб келди. Бу қувончнинг эса баҳоси йўқ.


Янгиободга олиб борадиган трамвай линияси олиб ташланди\n19:35 / 21.03.2016\nТошкентда тўхтатиб қўйилган Янгиобод (Роҳат)гача трамвай линиясини қайта ишга тушириш билан боғлиқ масалага нуқта қўйилди. Ўтган ҳафтада 45 йил аввал қурилган ва охирги бир неча йилдан бери ишлатилмаётган линия олиб ташланиши бошланди. Бу ҳақда gazeta.uz нашри хабар бермоқда.\nЎтган йилнинг ёзида “Тошшаҳартрансхизмат” компанияси Тараққиёт кўчасидан (Эски ТошМИ) Тошкент механик заводи (собиқ ТАПоИЧ) орқали Оҳангарон шоссесигача 3 километрлик трамвай линияси қурилишини эълон қилганди. У Янгиободгача борадиган 5 км лик линия билан туташи керак эди.\nКузда Янгиобод линиясида тайёргарчилик ишлари ўтказилди, рельслар тозаланди ва тартибга келтирилди. Бироқ эълон қилинган режа амалга ошмади: 11 мартда Тараққиёт кўчасида рельсларнинг олиниши бошлангандан кейин Оҳангарон шоссеси бўйлаб кетган рельслар ҳам олина бошланди. Бундан эса Янгиобод линияси бўлмаслиги маълум бўлди. Рельслар, шунингдек, Ашрафий кўчасидан (собиқ Лисунова) ҳам олиб ташланмоқда, бу линиядан “Чкалов” (ҳозирги “Дўстлик”) метро станциясига қачонлардир трамвай ҳаракатланган.\nТошкентда айни вақтда 6 та – 8, 9, 12, 13, 17 ва 26-трамвай йўналишлари қолмоқда. Яқинда “Олмазор” метро станциясидан Сирғали мавзесигача тезкор метро линияси қурилиши режаси маълум қилинди, бироқ ҳозирча бу қурилиш тафсилотлари номаълум бўлиб қолмоқда.


Экспертлар: “Халқаро ҳамжамият Ўзбекистондаги ислоҳотларни ижобий баҳоламоқда” - Халқ сўзи\n18:31 26 Ноябрь 2018 Жамият\nИнсон салоҳиятини рўёбга чиқаришга ҳар томонлама кўмаклашиш, унинг ҳуқуқлари ва қонуний манфаатларини ҳимоя қилиш борасида мамлакатимизда кенг қамровли ишлар амалга ошириляпти. Ўтган ҳафтада Самарқандда ташкил этилган Инсон ҳуқуқлари бўйича Осиё форуми мазкур йўналишдаги ташаббусларни янги босқичга олиб чиқди. Бу ҳақда хорижлик кузатувчилар, экспертлар ҳам ўз муносабатини билдирмоқда.\nКари ТОПИОЛА, Халқаро меҳнат ташкилоти бош директорининг махсус маслаҳатчиси:\n— Шавкат Мирзиёев ҳокимиятга келганидан сўнг ўтган икки йил мобайнида болалар меҳнати ва мажбурий меҳнатнинг олдини олиш бўйича республикада кўплаб ижобий ишлар амалга оширилди. Халқаро меҳнат ташкилоти томонидан ўтказилган мустақил мониторинглар Ўзбекистонда болалар меҳнати буткул йўқлигини ҳамда мажбурий меҳнатни бартараф этиш борасида ҳам жиддий ютуқлар борлигини кўрсатди. Шавкат Мирзиёев президентлиги даврида жорий қилинган дастурлар ишламоқда ва ўз натижаларини беряпти.\nСамарқандда Инсон ҳуқуқлари бўйича Осиё форуми юқори даражада ўтказилди. Тадбирда иштирок этиш орқали минтақа мамлакатларидаги ҳолат ва унинг асосий омиллари ҳақида кўплаб янги маълумотлар олдим.\nГеоргий ЦЕРЕТЕЛИ, Европада хавфсизлик ва ҳамкорлик ташкилоти Парламент Ассамблеяси раиси:\n— Бир неча йил илгари Марказий Осиё республикаларида, очиғини айтганда, Ўзбекистонда бундай форум ўтказилиб, унда мавжуд муаммолар ва мураккабликлар очиқ-ойдин муҳокама этилишини ҳатто тасаввур ҳам қилолмас эдик... Бугунги кунда халқаро ҳамжамият республикадаги вазиятни ниҳоятда ижобий баҳоламоқда.\nИвар ДАЛЕЕ, “Норвегия Хельсинки қўмитаси” нодавлат ташкилоти вакили:\n— Самарқанд анжуманини ниҳоятда ижобий воқеа сифатида қайд этиш ўринлидир. Инсон ҳуқуқлари конференция залларида муҳокама учун мавзу сифатида қолмай, амалиётда жорий қилиниши лозимлиги барчамизга аён. Шундай экан, халқаро анжуман тўғри йўналишдаги яна бир муҳим қадам бўлиб, Ўзбекистондаги ислоҳотлар амалий натижалар беришига умид қиламиз.\nКарин КНАЙСЛЬ, Австрия ташқи ишлар вазири:\n— Сўнгги йилларда республикада инсон ҳуқуқлари билан боғлиқ вазият салмоқли даражада яхшиланди. Европа Иттифоқининг хавотирига сабаб бўлган маҳбуслар рўйхатидаги кўплаб шахслар озодликка чиққанини кўрмоқдамиз... Бугун биз гувоҳи бўлаётган ўзгаришлар мамлакат тўғри йўлдан кетаётганини кўрсатмоқда. Европа Иттифоқи Ўзбекистон бошлаган кенг кўламли ислоҳотлар дастурини қўллаб-қувватлаш учун барча чора-тадбирларни амалга оширади.\nЗариф АЛИЗОДА, Тожикистон Республикаси Инсон ҳуқуқлари бўйича махсус вакили:\n— Анжуманда инсон ҳуқуқларига доир нафақат Марказий Осиё, балки бутун дунё учун ниҳоятда муҳим масалалар муҳокама қилинди. Бундай тадбирнинг Ўзбекистонда ўтказилиши минтақа учун катта воқеа бўлди.\nБугунги кунда Тожикистон ва Ўзбекистон ўртасида барча соҳаларда яқин ҳамкорлик амалга оширилмоқда... Бизнес алоқалари ҳам кенгайиб бораётир, шундай экан, тадбиркорларнинг ҳуқуқларини ҳимоя қилиш долзарб аҳамият касб этмоқда.


– Дада-дада! Арчамиз ёниб кетяпти! – Ёнмаяпти ў?лим, нур сочиб жилоланяпти. – ?а-а... Дада-дада, пардаларимиз ?ам нур сочиб жилоланяпти! * * * Ни?оят ?у?у?-тартибот ходимлари ?аммани овора ?илган, арчанинг тагига портловчи модда ?ўйилгани ?а?идаги кўплаб ёл?он ?ўн?иро?лари билан кўпчиликнинг тинчини бузган безорини тутишди ва камерага ?амашди. Безори ?онунга кўра, ўзининг бир марта ?ўн?иро? ?илиб олиш имкониятидан фойдаланди ва ўт ўчирувчиларга арча ёнаётгани ?а?ида хабар ?илди. * * * Ни?оят ?индистондаги оилалар нима сабабдан бахтли ?аёт кечириши ва ?ўша ?ариши сабаби ани?ланди. Маълум бўлишича, тўй пайтида ?инд келинининг пешанасига ?изил хол ?ўйиларкан, куёвга эса снайпер милти?и та?дим этиларкан. * * * – Сиз менинг ў?лимни уч йилдан бери биринчи синфда ?олдиряпсиз! ?ачон уни кейинги синфга ўтказасиз?! – ?ачон кейинги синф нечанчи бўлишини билиб олса, кейин ўтказаман. * * * Янги йил о?шомида ресторанда: – ?ани, янги йил учун олдик! – Ичолмайман, рулдаман. Деразага ?араб туриб: – Ичавер, ?озиргина машинангни ў?ирлаб кетишди. * * * Банкда: – Тўлов ?обилиятимга шуб?а ?илмай менга ?ўр?масдан кредит бераверинг. Молиявий а?волимнинг муста?камлигининг исботи сифатида сизга мана бу суратни та?дим этаман. Кўриб турганингиздек унда ўзимнинг уч ?аватли ?ашаматли уйим ёнида суратга тушганман. – Жуда яхши, мар?амат! – Ие, нима бу?! – Сиз ?арзга сўраётган пулларнинг сурати. * * * – Нега со? тишимни су?уриб ташладингиз?! – Бизда янги йил акцияси кетмо?да, ким битта тишини олдирса, иккинчисини бепул су?уриб ташлаймиз! * * * – ?изим, нега музлаткич эшигини ?ар беш да?и?ада очиб ёпаверасан, бирор нарса ўзгарадими беш минут ичида?! – Ўзгаради! – Нима ўзгаради? – Музлаткич ичидаги конфетлар сони камаяди. * * * Янги йил акцияси! Бизда энг ноёб шоколадлар мавжуд! ?ўн?иро? ?илинг! 8988998* * Бу телефон ра?ами эмас, шоколад нархи. * * * – Арчани бургалардан тозалаш бўйича ?ўлланмани ?аердан топиш мумкин?! – Нима бало, ?иладиган ишинг йў?ми? – ?иладиган ишим бор, фа?ат зарур ?ўлланмани топа олмаяпман. * * * Кўчада аёллар су?батлашишяпти: Биринчи аёл: – Уй ишларига ?еч ?ўлим бормайди-да. Деразалар ойнасини бир йилда аранг бир марта юваман. Иккинчи аёл: – Ие, ойнани бир йилда бир неча марта ювиш керакми? Учинчи аёл: – Ие, ойнани бир йилда бир марта ювиш керакми? Тўртинчи аёл: – Ие, ойнани ювиш керакми? * * * 31 декабр куни оммавий ахборот воситаларида Москванинг "Спартак” футбол клуби бош мураббийликка Моуриньо, Алекс Фергюссон ва Хосеп Гвардиолалардан бирини таклиф ?илиш ниятида эканлиги ?а?ида хабарлар тар?алди. 1 январ куниё? бу уч мураббий телефон ра?амлари ва уй манзилларини ўзгартирдилар. * * * Дўстим ичкилик ва ширинликлардан воз кечишимни масла?ат берди. Жуда о?ир бўлса-да, воз кечдим. ?ийналиб кетдим кейин ?ар?алай я?ин дўстим эди... кино. клип, мр3 , софт SAYTIMIZNING HURMATLI FOYDALANUVCHILARI VA MEHMONLARI! SIZLAR UCHUN ENDI TELEGRAM DASTURIGA MO'LJALLANGAN SAYTIMIZNING MEDIA KANALI OCHILDI! SAYTIMIZDAGI BARCHA KLIP VA TARONALARNI USHBU KANALIMIZ ORQALI HAM YUKLAB OLISHINGIZ MUMKIN!\nДата - 5-02-2013, 21:06\nZo'R Ekan 6 февраля 2013 16:17\nbir odam indeyslani qo'liga tushub qolibdi\nshunda boyagi odam "endi tomom-tomom"\ndeb ketayotganida, ichidan bir sado chiqib\nhali tomommas to'ponchangni 1ta o'qi bor\nshu bilan qabila sardorini ot debdi\nqarasa chindan o'qi bor. to'ponchani olib\nPAQQQ deb otgan ekan shunda yana sado chiqib\n"ANA ENDI TOMOM" debdi.\n10 февраля 2013 20:31\nMandayam 1ta bor!\nO`zbekiston va Avstraliya o`yini.\nUchrashuvda hisob hamon 6:0 Avstraliya foydasiga, lekin futbolchilarimiz tushkunlikka tushishmayapti, chunki o`yinning endi 21-daqiqasi boshlandi.\nchidasa bo'ladi:) 27 мая 2013 22:44\nlnoe 17 сентября 2013 15:39\nКўчада аёллар субатлашишяпти:


Ўлимдан сўнг – Islom Nuri\nМуаллиф: Ҳолид ибн Абдурраҳмон аш-Шоеъ\nЕру-осмонларнинг Яратувчиси, Олий ва Буюк, ўлдирадиган ва тирилтирадиган, махлуқларини ўлим ва фонийлик, яхшилик қилган тақводорларнинг ўз ҳузурида гуруҳ-гуруҳ бўлиб тўпланиб, зафар қозонишлари, юз ўгирган бахтиқароларнинг эса жаҳаннам томон отилиб, зарарга учраши учун қайта тирилишга маҳкум этган; мўъмин бандалари учун Фирдавс боғларини манзилгоҳ, юз ўгирганлар учун эса жаҳаннамни қароргоҳ қилиб қўйган Оллоҳ таъолога ҳамдлар бўлсин.\nУлар, агар дунёнинг арзимас матосини кўриб қолсалар, унга якка-якка ёки гуруҳ-гуруҳ бўлиб шошилдилар ва дунёнинг бир матоси устига Оллоҳнинг савоби ва розилигини афзал кўрмадилар: «Улар дунёнинг зоҳиринигина биладилар. Ҳолбуки, улар охиратдан ғафлатдадирлар!» (Рум: 7) (Эслатма: ушбу рисоладаги оёти карималарни ўзбекчага ўгиришда Алоуддин Мансурнинг Қуръон Каримнинг изоҳли таржимасидан баъзи ерларда фойдаланилди. Чўлпон нашриёти, Тошкент шаҳри, 1992 йил).\nОдамларнинг кўплари ушбу ҳолатга тушиб қолганлари учун: «Мен ҳам шулардан бири бўлиб қолмадимми?» дея, қўрқиб кетдим ва дарҳол шу ҳолатлардан қутулиш йўлларини изладим. Шояд бу йўллар нафсимнинг оқибатлари учун эслатма бўлиб, қўрқмаган қалбларни мулойим қилса ва қуриган кўзлардан ёшларни Оллоҳдан қўрқиб оқитса…\nМен уларни ўзимга эслатма, ҳаётим ва ўлимимдан сўнг, охиратнинг баъзи лаҳзаларида ва ўлим асносида, солиҳ амал бўлишини умид қилиб, қўлимга қалам олишни ният қилдим ва Уммат уламоларининг китоблари ичидан мавзуга муносиб сатрларни тўпладим. Шояд Оллоҳ таъоло буни ўқиган бандаларга манфаатлар ато этса…\nҚўлингиздаги рисола – тўплаган ҳосилимдир. Мен унда руҳини олиш учун фаришталар осмондан тушганидан, то жаннат ёки жаҳаннамга киргунига қадар дуч келиши мумкин бўлган кофир, осий мўъмин ва тақводорларнинг ҳолатларини ёритиб беришга ҳаракат қиламан.\nБу – менинг фикрларим ва ҳаракатларим ўз ерини топса – яхшиликни қабул қилиш ёки эътиборсиз қўймаслик кераклигини унутманг! Агар бунинг акси бўлса, Оллоҳга сиғинаман ва У ёрдам бергувчидир. Агар бирон бир тўғрилик бўлса, у – Оллоҳ таъолодан, хато бўлса у – мендан ва Шайтондан бўлиб, Оллоҳ ва расули соллоллоҳу алайҳи ва саллам у хатодан покдир.\nОллоҳ таъолодан ушбу рисолани юзи учун холис, муаллифи, ўқувчиси, қотиби (ва нашр қилишга ёрдамчиси)ни жаннат неъматлари билан мукофотлаши; бу рисолани Оллоҳнинг зарарига эмас фойдасига хужжат қилиши ва етиб борган ерига қадар фойдали қилишини сўрайман. У – умид қилинганларнинг энг яхшисидир. У – биз учун кифоя ва қандай яхши вакилдир.\nХолид ибн Абдурраҳмон ибн Ҳамд аш-Шоеъ\n3 жумодус-соний, 1413 ҳижрий йил,\nМен қуйида бу ҳадиснинг шайх аллома Муҳаммад Носируддин Албоний раҳимаҳуллоҳ ривоят қилар экан, ривоят йўллари, ривоятлари ва лафзларига диққат қилган ривоятни келтираман. Бу ишларни батафсил билмоқчи бўлган одам, мазкур алломанинг «Аҳкамул-жанаиз» (Жаноза намозининг ҳукмлари) номли китобига мурожаат этсин (198 – 202 –бетлар).\n«Биз расулуллоҳ соллоллоҳу алайҳи ва саллам билан бирга ансорлардан бирининг жанозасига чиқдик ва қабрига қадар бордик. Қабр ҳануз қазиб бўлинмаган экан. Расулуллоҳ соллоллоҳу алайҳи ва саллам қиблага қараб ўтирдилар, биз ҳам У зотнинг атрофига ўтирдик. Биз гўё бошимизга қуш қўнгандек, қимирламай ўтирардик. Расулуллоҳ соллоллоҳу алайҳи ва саллам қўлларидаги новда билан ерни чизар эканлар, кўзларини бир осмон, бир ерга қарата бошладилар. Уч марта шундай қилдилар ва икки ёки уч марта: «Оллоҳдан қабр азобидан паноҳ сўранглар!», дедилар. Сўнгра: “эй парвардигор мен сендан қабр азобидан паноҳ сўрайман” деб айтдилар.\nКейин дедилар: «Мўъмин банда дунёдан узилиш ва охират бўсағасида турганида, унинг олдига осмондан юзлари оппоқ Қуёшдек нурли фаришталар тушадилар. Улар билан бирга жаннат кафанлари ва ҳушбўйлари бўлади. Улар банданинг нигоҳи тушар ерга келиб ўтирадилар. Кейин Малакул мавт (ўлим фариштаси алайҳиссалом) келади ва унинг бош тарафига ўтириб: “Эй, ширин жон – бошқа бир ривоятда: эй, хотиржам жон – Оллоҳнинг мағфирати ва розилиги томон чиқ!”, дейди».\nЎлим фариштаси жонни олганидан сўнг, фаришталар жонни бирон лаҳза ҳам унинг қўлида қолдирмайдилар ва уни олиб (ҳалиги) кафан ва ҳушбўйга соладилар. Бу – Оллоҳ таъолонинг: «Бизнинг элчиларимиз ҳеч сустлик қилмайдилар» оятининг (маъносидир).\nРасулуллоҳ соллоллоҳу алайҳи ва саллам дедилар: «Фаришталар бу ширин руҳни олиб кўтарилар эканлар, қайси бир фаришталар жамоасининг олдидан ўтмасинлар улар: «Бу ширин руҳ кимники?» – деб сўрайдилар. Улар дунёда чақирилган энг гўзал исми билан: «У – фалончининг ўғли фалончи!»- деб жавоб берадилар. Шу аснода уни қуйи осмонга олиб бориб, дарвозаларни очишни сўрашади ва дарвоза очилади. Ҳар бир осмондан шу самонинг муқарраб фаришталари унга ҳамроҳ бўлиб, келгуси самогача олиб чиқишади ва охири еттинчи осмонга етиб борилади. Оллоҳ таъоло: «Бандамнинг номасини Иллийюнга ёзинглар!» – деб амр қилади: «Иллийюн нима эканини биласизми?! У – (Оллоҳга) яқин фаришталар гувоҳ бўлган Китобдир!».\nРоббим – Оллоҳдир.\nУ – Оллоҳнинг элчисидир, саллоллоҳу алайҳи ва саллам.\nРасулуллоҳ соллоллоҳу алайҳи ва саллам дедилар: «Роббинг ким? Дининг нима? Пайғамбаринг ким? Булар мўъминга рўпара бўладиган охирги фитна-имтиҳондир! Бу – Оллоҳ таъоло «Оллоҳ мўъминларни барқарор сўз билан дунё ҳаётида собитқадам қилади» деб айтган сўздир. Банда: «Роббим – Оллоҳ, диним – Ислом ва пайғамбарим – Муҳаммад соллоллоҳу алайҳи ва салламдир»- деб айтади. Сўнгра, осмондан бир дарғачи: «Бандам тўғри айтди. Унга жаннат жойларидан тўшанглар, жаннат кийимларидан кийдиринглар ва жаннат томон бир эшик очинглар!»- деб нидо қилади»\n«Унга ҳушрўй, чиройли кийим кийган ва ширин бўй (ҳид)ли бир одам келади». Бошқа бир ривоятда: «намоён бўлади». У одам: «Сени қувонтирадиган нарса билан ҳурсанд бўл, Оллоҳнинг розилиги ва унда давомий неъматлар бўлган жаннатлар билан ҳурсанд бўл! Бу – сенга ваъда қилинган кундир!»- дейди. У (ўлик): «Сенга ҳам Оллоҳ хайрларни насиб этсин, (сен) кимсан? Юзларинг яхшиликдан дарак бермокда?!»- деб савол беради. У одам: «Мен – сенинг солиҳ амалингман! Оллоҳ номига қасам ичиб айтаманки, сенинг Оллоҳга итоат қилишга шошилган, Унга осий бўлишда суст эканингни яхши биламан. Оллоҳ сенга яхши мукофотларни берсин!»- дейди.\nРасулуллоҳ соллоллоҳу алайҳи ва саллам дедилар: «Кофир банда – бир ривоятда: фожир банда – дунёдан узилиш ва охират бўсағасида тургани замон, осмондан шафқатсиз ва ғазабнок, юзлари қора фаришталар тушадилар. Улар билан бирга жаҳаннамдан бир дағал кафанлик бўлади. Улар банданинг нигоҳи тушадиган ерга ўтирадилар.\nРасулуллоҳ соллоллоҳу алайҳи ва саллам дедилар: «Оллоҳ таъоло: «Унинг номасини Ернинг қуйи (табақаси)даги сижжийнга ёзинглар!»- деб буюради ва: – Бандамни Ерга қайтаринглар! Чунки, Мен ваъда қилдим: Мен уларни Ердан яратдим, Ерга қайтараман ва бошқа бир марта Ердан қайта тирилтираман, дейди. Жонни жасадига кириши учун Осмондан (ерга) улоқтирилади». Расулуллоҳ солалллоҳу алайҳи ва саллам: «Ким Оллоҳга шерик қилса, гўё осмондан ерга тушаётган ва уни қушлар тутиб ёки шамоллар чуқур ерга улоқтираётган киши кабидир» оятини тиловат қилдилар ва : «Руҳ жасадга қайта киради»- дедилар.\nМен сенинг ёмон амалингман. Мен сенинг Оллоҳга итоат этишга суст ва Оллоҳга осий бўлишга тезкор бўлганингни билардим. Оллоҳ сени ёмонликлар билан жазоласин! – Сўнгра унга қўлида гурзиси бўлган бир кўр, кар ва соқовни ҳукмрон қилинади. Агар бу гурзи билан тоғни урилса толқон бўлади. У ўликни бир уради натижада у тупроққа айланади. Оллоҳ таъоло уни аввалги ҳолатига қайтаради. Уни иккинчи марта уради, ўлик шундай қаттиқ фарёд чекадики, унинг фарёдини инсон ва жиндан бошқа барча махлуқот эшитади. Кейин у ўлик учун жаҳаннамдан эшик очилиб, жаҳаннам тўшаклари тўшалади. Шунда у: «Роббим, Қиёматни коим қилма!»- дейди» (Саҳиҳ ҳадис. Барча имомлар ривоят қилдилар. Мен бу ҳадисни шайх Аллома Носируддин Албоний «Аҳкамул-жанаиз» китобида баён қилганидек, турли ривоят силсиласи билан келтирдим. Бунинг тафсилоти учун мазкур китобнинг 202-бетига қаранг. Ҳофиз ибн Ҳажар раҳимаҳуллоҳ «Фатхул-Борий» китобида мазкур ҳадиснинг бир неча йўллари ва лафзларини ёзган. Унда ҳам нафис фойдалар бор. Қаранг: 3 234 – 240. Ибн Касир раҳимаҳуллоҳ ҳам бу ҳадисга эътиборни қаратган ва ўз тафсирида бунинг хилма-хил ривоят йўллари ва лафзларини келтирган. Қаранг: 2/ 131 ва ундан кейинги бетлар)


Оз қолди: автомобилларни смартфон билан ҳам бошқарса бўлади - Carzone.Uz\nКелажакда автомобиллар бошқарувнинг анча илғор интеллектуал тизимига ўтади, натижада рул чамбарагидан тўлиқ воч кечилади. Шунга қарамай, агар “темир отингизни” аввалгидек қўл билан бошқаргингиз келса Ford компанияси бу масалани жуда олддий усулда ҳал қилиб бермоқчи. Яъни машинани смартфон ёрдамида бошқарадиган қилади, худди мобил ўйинлардагидек. Айни пайтда компания бошқаришнинг иккита режимини патентлаштирди.\nБиринчи режим бўйича машинани бошқариш учун смартфонни у ёки бу томонга бурсангиз етади, масалан, Real Racing 3 дагидек. Қурилмангиздаги акселерометр ва гироскоп олд ғилдиракни керакли томонга йўналтиради. Дарвоқе, ушбу режим осонгина автоҳалокат келтириб чиқариши мумкин. Иккинчи режимда гаджет экранига жойлашган рул чамбарагини бармоқлар билан айлантириш мумкин бўлади.\nШу билан бирга икки ҳолатда ҳам автомобилнинг интеллектуал тизимлари машинани тезлаштириш ва тўхтатиш учун жавоб беради. Бу эса айрим ҳолатларда фойдали бўлиши мумкин. Масалан, агар сиз ҳаракат полосасини ўзгартирмоқчи бўлганингизда ёки қандайдир жойдан ўтаётганингизда.


@fitratuz - Kanal statistikasi Fitrat.uz. Telegram Analytics\n@fitratuz Yoqdi 2\nЎзбекистон Мусулмонлари Идораси Тошкент вилояти вакиллиги www.fitrat.uz расмий веб сайти канали.\n2601 ta kanal eslovlari\n533 ta e’lonlar eslovlari\n636 ta repostlar\n1 Dec, 18:02\n1 Dec, 07:43\n30 Nov, 05:14\n30 Nov, 05:13\nJannat va Dözax\n28 Nov, 03:53\n26 Nov, 03:34\n26 Nov, 03:10\n23 Nov, 04:31\n22 Nov, 21:38\n22 Nov, 20:29\n22 Nov, 19:10\n20 Nov, 13:24\nbukhari.uz | Расмий канал\n20 Nov, 07:15\n20 Nov, 05:31\n20 Nov, 03:38\n19 Nov, 22:05\n19 Nov, 20:30\n19 Nov, 18:35\n19 Nov, 11:16\n19 Nov, 05:46\n18 Nov, 19:28\nRasulimiz Muhammad S.A.V Sevuvchilar uchun🌸\n18 Nov, 03:28\n17 Nov, 07:51\n17 Nov, 06:28\n17 Nov, 06:13\nTollimuslim_Uz | УЙДА ҚОЛИНГ\n@fitratuz iqtibos olgan kanallari\n22 Nov, 08:58\n19 Nov, 14:12\n12 Nov, 12:39\n5 Nov, 12:24\nFitrat.uz 1 Dec, 21:18\n2020/1442 Ҳ. ЙИЛ, 2 ДЕКАБР ЧОРШАНБА КУНИ УЧУН НАМОЗ ВАҚТЛАРИ ТАҚВИМИ (Тошкент шаҳри вақти билан)\n⏰ ТОНГ - 06:07\n⏰ ҚУЁШ - 07:30\n⏰ ПЕШИН - 12:17\n⏰ АСР - 15:13\n⏰ ШОМ - 16:56\n⏰ ХУФТОН -18:16\nFitrat.uz 1 Dec, 18:01\nУйнинг атрофини ўраб олганлар ҳануз Расулуллоҳни (с.а.в.) уйда деб билишар, бунга шубҳа қилишмас эди. Зўр ҳаяжон билан тонг отишини кутишарди. Уйга кечаси хужум қилишдан уларни қайтарган нарса, бир инсонни уйида ўлдириш ўта чиркин иш деб ҳисобланиши эди.\nҚолаверса, шошишнинг зарурати йўқ. Қуш бўлсада, учирмасликка бел боғлаб келишган эди улар бу ерга. Йиллар давомида алангаланиб келган интиқом ўтини шу тариқа ўчиришмоқчи эди. Ахир барибир ушбу эшикдан чиқади, бошқа иложи йўқ. Ўша дамда бу гала бўрондек ёпирилади, бор кучини ишга солиб, унга хужум қилади, шу тариқа ўн йилдан бери ҳар қандай қаршиликка қарамай юритиб келинган даъвога барҳам берилади...\nАбу Жаҳл қиличини сийпалади.\n— Сени мана шу кун учун сақлаб келдим, буни ўзинг жуда яхши биласан, — деди.\nЙигитлардан бири гап қотди:\n— Сенинг ёрдамингсизоқ ўзимиз унинг масаласини ҳал этсакчи?\nАбу Жаҳл «бўлмайди» демоқчидек бошини сараксарак қилди:\n—Уни қирқ бўлакка парчаласангиз ҳам, бу қилич ўз вазифасини билади.\n—Муҳаммадга сенингчалик адоват ҳиссини туйган бошқа бир одамни кўрмадик, ё Абул Ҳакам!\n—Ишончинг комил бўлсин, бундан кейин ҳам асло кўрмайсан.\nХўрознинг қичқириғи Абу Жаҳлнинг юзида ваҳшиёна бир севинч аломатларини уйғотди.\nБир бурчакда кутиб турган Умаййа оғирвазмин қадамлар билан унга яқинлашди.\n— Турақол энди, хўрозлар қичқирди, — деди.\n— Ҳа, энди унинг сўнгги уйғониши бўлади бугун... Убай ибн Халаф қаттиқ овоз берди:\n— Ҳей Муҳаммад, тур энди, қолган уйқуни у дунёда давом эттирасан!..\nБу тонгни у алоҳида ҳаяжон билан кутди. Бу тонг қилинадиган ҳужумда Муҳаммаднинг ўлдирилиши хов бирда ўзи ҳақида имзоланган ўлим фармонининг бекор қилиниши демак эди.\nЎзбекистон Мусулмонлари Идораси Тошкент вилояти вакиллиги www.fitrat.uz расмий веб сайти канали. Таклиф ва мулоҳазалар учун: @fitratuzadminbot\nFitrat.uz 1 Dec, 15:46\n"Зиёратдаги хатоларимиз" - Нурали домла\n@fitratuz | fitrat.uz\nFitrat.uz 1 Dec, 13:18\nСАВОЛ: Ассалому алайкум! Махсига масҳ тортиш учун таҳоратли оёққа кийилган бўлиш кераклигини биламиз. Махсини таҳорат олгандан сўнг қанча вақтдан кейин кийилганини эътибори борми? Масалан, таҳорат олиб анча вақт махси киймасдан юриб, ҳожатга киришдан олдин махси кийиб олиб, шу махсига маҳс тортишни кароҳияти йўқми?\nЖАВОБ: Ва алайкум ассалом! Олган таҳорати синмасдан олдин маҳси кийиб олган бўлса бўлди. Таҳоратни олибоқ кийиш шарт эмас. Валлоҳу аълам!\nFitrat.uz 1 Dec, 11:42\n1. Толиби илм аввало, ихлосли, соф ниятли бўлиши керак. Илм талаб қилишда дунёвий ғаразларни, риёсат, мансаб, обрў ва шарафни кўзламаслиги керак.\n4. Ҳар бир калимани қунт билан ўрганиш лозим. Чунки Аллоҳ Расулининг ҳадислари ўрганилади.\n7. Ҳадис ўрганиш, ўргатиш ва музокара қилиш учун ғусл қилиб, пок кийим кийиб ҳамда хушбўй нарсаларни сепиб олиш мустаҳабдир. Имом Молик шундоқ қилар ва: «Расулуллоҳ соллаллоҳу алайҳи васалламнинг ҳадисларини улуғлашни яхши кўраман, яхшилаб таҳорат қилмагунимча ҳадис айтмайман», дер эдилар.\nFitrat.uz 1 Dec, 10:03\n🕌 Паркент тумани «Беш-каппа» жоме масжиди\n▶ Мусулмоннинг тўртинчи одоби\n📥 2.7 Mб\n📢 Каналимизга қўшилинг\n🌐 @fitratuz 🌎 www.fitrat.uz\nFitrat.uz 1 Dec, 07:46\nИбн Аббос розияллоҳу анҳудан ривоят қилинади: Расулуллоҳ соллаллоҳу алайҳи васаллам: «Ким Аллоҳга ва охират кунига иймон келтирган бўлса, ўртада бир маҳрам бўлмай туриб бегона аёл билан холи қолмасин», дедилар.\nFitrat.uz 1 Dec, 07:13\nАллоҳ яширган нарсаларингизни ҳам, ошкор қилган нарсаларингизни ҳам билур.\nНаҳл сураси 19 оят\nFitrat.uz 1 Dec, 03:23\nЭНГ КАТТА БОЙЛИК – СЕНИНГ УЧУН САМИМИЙ ДУО ҚИЛАДИГАН ЯҚИНЛАРИНГНИНГ БОРЛИГИДИР...\nМЕҲР – ОҚИБАТ АСЛО СИЗНИ ТАРК ЭТМАСИН...\nАЛЛОҲ ТАОЛО КУНИНГИЗГА ФАЙЗУ БАРАКОТ АТО ҚИЛСИН!!!\nFitrat.uz 30 Nov, 21:25\n2020/1442 Ҳ. ЙИЛ, 1 ДЕКАБР СЕШАНБА КУНИ УЧУН НАМОЗ ВАҚТЛАРИ ТАҚВИМИ (Тошкент шаҳри вақти билан)\n⏰ ҚУЁШ - 07:29\n⏰ АСР - 15:14\nFitrat.uz 30 Nov, 18:30\nҲазрати Али ётоққа кириб, устига яшил чойшабни ёпди. Етишдан олдин ва эрталаб уйқудан уйғонганида пайғамбаримиз (с.а.в.) ўқишни тавсия этган дуони пичирлай бошлади:\n«Рабб ўлароқ Оллоҳдан, дин ўлароқ Исломдан, пайғамбар ўлароқ Муҳаммаддан рози бўлдим. Мен учун бошқа бир маъбуд, бошқа бир дин, бошқа бир пайғамбар йўқ. Оллоҳим, сенинг лутфу караминг боис оқшомга етдик, сенинг лутфу эҳсонинг боис келгуси кунга етишамиз. Сен берган ҳаёт билан яшаймиз, сенинг ироданг билан ўламиз. Биз фақат Ўзингга қайтамиз».\nТўшакда Расулуллоҳнинг (с.а.в.) ҳидлари бор эди. Бу муборак ҳиддан маст бўлган Али кўп ўтмай қаттиқ уйқуга чўмди...\nАли ётоққа кирар экан, уйнинг атрофида пайғамбаримизни ўлдиришга қарор қилган мушрикларнинг айланиб юрганини ва бу ерда юзага келган вазият ўта жиддий эканини жуда ҳам яхши биларди.\nБу тўшакка кириш, бу чойшабни ёпиш бир жиҳатдан ўлимга тик боқиш демак эди. Бироқ Расулуллоҳ (с.а.в.) унга: «Сенга бирон заҳмат етказа олмайдилар», деган эдилар. Бу башоратга у ўзининг исми Али эканига ишонгандай ишонар эди. Уни мана шу шартлар остида Ҳабиби акрамнинг тўшагига ётқизган буюк Оллоҳ бу фидокорликнинг мукофотини ҳам албатта зиёда қилиб беражак. Улуғ Абу Бакрга «Ёри ғор»лик нақадар мислсиз бир шараф бўлса, мард ва фидокор Алига Расулуллоҳнинг тўшагида ўтказган бу кеча шупчалик қадрли эди.\nАмаллар ҳисоб-китоб қилинадиган кунда, энг улуғ фазилат соҳиблари хам мана шундай беқиёс шарафга ноил бўлган Абу Бакр ва Алини кўрганда бармоқларини тишлаб қолишлари ажаб эмас. Ҳазрати Али бу муборак тўшакда хотиржам ухлар экан, Ҳазрати Абу Бакр ҳам тиззасига Расулуллоҳ (с.а.в.) бош қўйиб ётганидан бениҳоя бахтиёр эди.\nFitrat.uz 30 Nov, 15:37\nҲайз қонининг ранги\nОдат (ҳайз) холидаги аёллар қони 6 хил рангда бўлади: қора, сариқ, тупроқ ранг, сиёҳ ранг, яшил, қирчил ранг. Ҳайз муддати ичида келган бу хил қонларнинг бари ҳайз қонидир. Ҳайз муддати ичида қоннинг узлуксиз келиши шарт эмас, бу муддат ичида гоҳ-гоҳ оқса ҳам, давомли ҳукмидадир.\nТамоман оқаргунча оққан ҳар қон ҳайз қонидир. Масалан, беш кун қон кўрса, сўнг икки кун тўхтаб, ўн кунга қадар келган қон ҳайз қонидир, ўн кундан ошса, истихоза дейилади.\nҚора ва сиёҳ ранг қон билиттифоқ, ҳайз қонидир. Ҳазрати Фотима қон кўрардилар. Расулуллоҳ соллаллоҳу алайҳи васаллам буюрдилар: “Агар ҳайз қони бўлса, маълум ва сиёҳ рангда бўлади, бунда намоз ўқима, бошқа турли рангда бўлса, таҳорат қил ва намоз ўқи, чунки у хасталанган томирдан келади” (Абу Довуд, Насаий).\nҲайз қонининг рангини бузилган овқатлар ўзгартиради. Яшил ранг қон ёши улғайиб қолган хотинларда келади (“Найнул автор”: 1/12).\nБу мавзуда Ҳазрати Ойшадан ривоят қилинган ҳадис кейинроқ келади.\nАЁЛЛАРГА ХОС ЭНГ ЗАРУР ФИҚҲИЙ МАСАЛАЛАР (Масъул муҳаррир Анвар қори Турсун)\nFitrat.uz 30 Nov, 13:51\nАбу Саъид ибн Иброҳим Хавлоний айтади: «Бир киши Абу Робиъ Соиҳдан Аллоҳ таолонинг исми аъзамини (улуғ исмини) ўргатишини сўради. У: «Қоғоз қаламинг борми?» деди. У: «Ҳа», деди. Унда: «Бисмиллаҳир роҳманир роҳим» деб ёз! Аллоҳга итоат қилсанг, сенга ҳам итоат қилишади», деди.\nСолиҳлар гулшани. Ҳоний ал-Ҳаж (Таржимон: Абдулҳамид Зайриев, Ғиёсиддин Ҳабибуллоҳ)\nFitrat.uz 30 Nov, 13:37\nАйни пайтда Тошкент шаҳри бош имом-хатиби ўринбосари вазифасида ишлаб келаётган Жасур домла Раупов Тошкент вилояти бош имом-хатиби лавозимига тайинланди.\nFitrat.uz 30 Nov, 11:33\n«Сиҳоҳ ас-ситта» соҳиблари ҳақида умумий маълумот\n1. Имом Бухорий\n• Тўлиқ исми: Абу Абдуллоҳ Муҳаммад ибн Исмоил ал-Бухорий.\n• Қўлёзмаси: «Саҳиҳ ал-Бухорий».\n• Туғилган ери ва санаси: 194-ҳижрий, Бухоро (Ўзбекистон) шаҳрида.\n• Вафот этган санаси: 256-ҳижрий, 62 ёшида.\n2. Имом Муслим\n• Тўлиқ исми: Абу ал-Ҳусайн Муслим ибн ал-Ҳажжаж ибн Муслим.\n• Қўлёзмаси: «Саҳиҳ ал-Муслим».\n• Туғилган ери ва санаси: 206-ҳижрий сана, Найсабур (Эърон) шаҳрида.\n• Вафоти: 261-ҳижрий, 55 ёшда.\n3. Имом Ибн Моъжа\n• Тўлиқ исми: Абу Абдуллоҳ Муҳаммад ибн Язид ар-Робиъй.\n• Қўлёзмаси: «Сунан Ибн Моъжа».\n• Туғилган ери ва санаси: 209-ҳижрий, Қозивайн (Эърон) шаҳрида.\n• Вафоти: 273-ҳижрий, 64 ёшда.\n4. Имом Абу Довуд\n• Тўлиқ исми: Абу Довуд Сулаймон ибн Ашъас.\n• Қўлёзмаси: «Сунан Абу Довуд».\n• Туғилган ери ва санаси: 202-ҳижрий, Сижистон (Афғонистон) шаҳрида.\n• Вафоти: 275-ҳижрий, 73 ёшда.\n5.- Имом Термизий\n• Тўлиқ исми: Абу Исо Муҳаммад ибн Исо ат-Термизий.\n• Қўлёзмаси: «Сунан ат-Термизий».\n• Туғилган ери ва санаси: 209-ҳижрий, Термиз (Ўзбекистон) шаҳрида.\n• Вафоти: 279-ҳижрий, 70 ёшда.\n6. Имом ан-Насоий\n• Тўлиқ исми: Абу Абдураҳмон Аҳмад ибн Шуаъйб ан-Насоий.\n• Қўлёзмаси: «Сунан ан-Насоий».\n• Туғилган ери ва санаси: 204-ҳижрий, Нисо (Туркманистон) шаҳрида.\n• Вафоти: 303-ҳижрий, 80 ёшида.\nFitrat.uz 30 Nov, 11:27\nНАМОЗГА ДОИР ФАТВОЛАР\nМусофир намоз ичида туриб, шу шаҳарда 15 кун ёки ундан ортиқ туришни ният қилса, намозини қаср қилмай, тўрт ракъат ўқийди. Бунда унинг якка ўқиётгани ёки имомга иқтидо қилиб ўқиётгани ёхуд масбуқ эканининг фарқи йўқ.\n«Минг бир фатво». 2-қисм\nFitrat.uz 30 Nov, 10:09\nҚуръони Каримга боғланган ҳар бир инсон ва ҳар бир нарса улуғ бўлади. Аллоҳ таоло Қуръонни Жаброил алайҳиссалом орқали ерга туширди. Ва шу сабабли Жаброил фаришталарнинг энг улуғи бўлди.\nАллоҳ таоло Қуръони каримда: “Ким Аллоҳга, Унинг фаришталарига, Пайғамбарларига, Жаброилга ва Микоилга душман бўлса, албатта, Аллоҳ кофирларнинг душманидир”, деган.\nFitrat.uz 30 Nov, 08:52\n🕌 Паркент тумани «Сирли» жоме масжиди\n📥 776 Кб\nFitrat.uz 30 Nov, 08:15\nИёз ибн Ҳимар розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Аллоҳ таоло менга камтарлик қилишни, бирор кимса бошқа бир кимсадан фахрланмасликни ва бирор киши бошқа бировга зулм қилмасликни ваҳий қилди”, дедилар”.\nFitrat.uz 30 Nov, 07:23\nУ (Аллоҳ) омилар (саводсиз кишилар)* орасига ўзларидан бўлган, уларга (Унинг) оятларини тиловат қиладиган, уларни (ширк ва жаҳолатдан) поклайдиган ҳамда уларга Китоб (Қуръон) ва Ҳикмат (Ҳадис)ни ўргатадиган (бир) пайғамбарни (Муҳаммадни) юборган зотдир. Ҳақиқатан, (улар пайғамбар келишидан) илгари аниқ залолатда эдилар.\nЖумъа сураси 2 оят\n* Саводсиз, оми халқ деганда араб миллати назарда тутилган. Зеро, ўша даврда араблар ўқимайдиган, ёзмайдиган халқ бўлиб, саводхонлари жуда кам эди. Ёзувни араблар Тоиф шаҳридан, Тоиф аҳли Ҳийра аҳлидан, улар эса, Анбор (Ироқ) аҳлидан олган, дейилади (Мд.).\nАраб ёзуви Пайғамбаримиз (а.с.)нинг замоналаридан бошлаб бутун ислом оламида тез суръатлар билан ривожланган.\nЎқиш ва ёзишга тарғиб этадиган оят ва ҳадисларга амал қилиш натижасида араб ёзуви ҳозирги такомиллашган шаклига келган.


Ох, Москов, Москов 2 - 7327\nHikoyalar | Qaynuka/Qaynaka.\nОх, Москов, Москов 2\nБек дарё бўйига келганида пристанда турган кемани кузатди. Кема катта пароход, икки трубали , икки қаватли эди. Одамлар чиқиб тушишарди. У келиб кема капитанини сўради. Қирғоқда трубка чекиб турган бир одамни кўрсатишди. У салом бериб борди.\n-Ха нима дейсан.\n-Мен Московга етиб олишим керак.\n-Пулини тўла кетавер. Кассир хов ана.\n-Менда пул йўқ.\nКапитан трубкани чекиб кулмсираб тураверди.\n-Мен Шахрисабз бегиман. Мени қидиришяпти. Мени олиб бориб берсанг катта пул оласан.\n-Шахрисабз беги. Йўқолганми.\nБек хурсанд бўлиб кетди.\n-Ха. Мени қидиришияптими. Жуда яхши . Менга ёрдам беринг. Катта пул оласиз. Мен хам сизга катта пул бераман боргандан кейин.\nБек хайрон унга қаради.\n-Йўқол....Сен қолувдинг бошимни қотирмаган. Бор жўна.\nБек хўрлиги келиб ортига қайтди.\nЙигитча Яшки билан бек дарё бўйидаги емакхонада ўтиришарди. Бек маюс эди. Яшка эса парвои фалак. Пиво ичиб ўтирарди. Яшка иршайиб унга деди.\n-Эй, бек қовоғингни очсангчи мундоқ.\nПиво қуйиб узатди.\nБек унга илтижо билан деди.\n-Яшка. Мен Московга етиб олишим керак. Қандай бўлса хам етиб олишим керак.\n-Ана пароход турибди, чиқиб ол.\n-Мени ёнимда бир тийин йўқ.\n-Бўлган Яшка бўлган. Московга боришимиз билан сени кўмиб ташлайман пулга.\n-Нима бирон банкни ўмарганмисан.\nБек уф тортди. Барибир ишонмайди бу бола.\n-Ха. Умарганман. Пул турибди бориб олиш керак.\n-Мана бу бошқа гап оғайни. Иш бундай бўлади. Шерикларни хафа қилиш яхши эмас, пичоқ норози бўлади. Майли ёрдам бераман. Пул қанча.\n-Кўп Яшка кўп. Сенга етади.\n-Йўқ бунақаси кетмайди қанча айт.\nБек тахминан суммани айтди.\nХозир бориб гаплашаман.\n-У мени хайдадику хозир.\nУ қўл силтаб қирғоқда турган пороход олдига кетди. Бироз ўтиб қайтиб келди.\n-Иш беш. Келишдик. Сени качегар қилиб оладиган бўлди. Мен ёрдамчи. Кетдик.\n-Нима бу качегар.\n-Нима бўларди ўтёқар. Печга ўт ёқасан.\n-Эй сен , шунчалик овсармисан ёки мени мазах қиляпсанми, майли кулавер биз пастлар устидан. Аммо билиб ол. Пулни ярми меники.\n-Аммо нима иш қиламан.\n-Эй, печга кўмир ташлаб турасан тамом. Бу иш хам эмас. Факат қора бўласан. Аммо Московга етиб оласан.\n-Нима мен сенга паст бир одаманми. Мен Шахрисабз бегиман.\n-Секин. Хозир жиннихонага олиб кетиб қолишади бунақада. Менга қара бек, кетсак кетдик. Бўлмаса қолавер. Ўзим кетаман.\nБек узоқ ўйлади. Бошқа иложи хам йўқ эди. Трубка чекиб турган капитан олдига борди.\n-Мен розиман качегарликка.\n-Эй. Сеня, бунга жойини кўрсатиб юбор.\nШундай қилиб бизнинг бек качегарликка ёлланди. Бу уятми ёки жазоми билмадик. Аммо бир нарса у Московга етиб олиши керак нима қилиб бўлсада.\nИши қийин эмас экан. Бош качегар ёрдамчиси билан ишлаганида тушуниб олди хаммасини. Печни биттаси очиб туради иккинчи одам кўмир ташлайди, ёнган кўмир қолдиғини тортиб олиб четга ташланади. Факат бироз иссиқ, аммо чидаса бўлади. Московгача ўн икки кунлик йўл экан. Чидаса бўлади.\nБир ташлаб қўйса кўмирни уч соатга етади. Қозон ёрилиб кетмасин экан, қараб туриш керак экан кўрсатгичларига. Шу қозон пароходни юргизаркан. Дам олса бўлади. Келишиб дам олса бўларкан. Ётиш жойи шундоқ яқинда. Ювиниш жойи хам бор экан.\nОшхона факат бир оз узоқда коридордан ўтиш керак. Энг ёмони коридорда хам одамлар юкларини қўйиб ўтиришаркан. Ёмони ошхона шаллақи хотинларга тўла экан. Бир бири билан шунақанги шанғиллаб гаплашаркан. Бек кириб келганида унинг олдига тарелкада овқатни бир шаллақи хотин дўқиллатиб қўйиб кетди.\n-Ол е тиқилиб ўл.\nБек жахли чиқиб кетди. Ўрнидан турмоқчи бўлди аммо Яшка уни жойига ўтқазди.\n-Менга қани овқат эй тулларнинг тули, гулларнинг гули.\n-Мана ахмоқ, олат истаган сигирдек нега бақирасан\nБек ўрнидан туриб кетмоқчи бўлди. Аммо қорни оч эди.Овқатланишга тушди. Овқат хам бемаза эди. Ловияни қайнаганимиёй. Яшка парвойи фалак хотинларга гап отарди.\n-Эй хоним. Эр керак эмасми сенга.\n-Эр бўлмаган сен қолувдинг.\n-Бурнингни артиб ол\nXikoya nomi : Ох, Москов, Москов 2\nQo`shilgan vaqti : 07.09.2020 | 16:46\nO`qilgan : 2961\nXikoyani baholang (+62 | -68)


ЎзА - Ҳамкорликдаги иш самара беради\nҲамкорликдаги иш самара беради\n02.03.2017 20:25 Чоп этиш версияси\nФарғона вилоятида ҳам профилактика куни доирасида турли тадбирлар ташкил этилиб, жойларда содир этилган жиноятларнинг сабаб ва оқибатлари таҳлил қилинди.\nМамлакатимизда ижтимоий-сиёсий барқарорликни янада мустаҳкамлаш, ҳуқуқбузарлик ва жиноятларнинг олдини олиш, жамоат тартибини сақлашда ички ишлар ходимларининг хизмати катта. Президентимиз таклифи билан ҳафтанинг пайшанбаси профилактика куни сифатида белгиланиб, шу мақсадда жойларда ўтказилаётган тадбирлар тобора изчиллик касб этмоқда. Уларда нафақат ҳуқуқ-тартибот идоралари ходимлари, балки давлат ва жамоат ташкилотлари вакиллари, умуман, кенг жамоатчилик фаол иштирок этмоқда.\n– Шаҳар ва туманлар ички ишлар органлари, прокуратура ходимлари, “Маҳалла” хайрия жамоат фонди, “Камолот” ёшлар ижтимоий ҳаракати, Хотин-қизлар қўмитаси вакиллари иштирокида ўтказилаётган тадбирлар ўз самарасини бермоқда, – дейди Фарғона вилояти ички ишлар бошқармаси бошлиғи ўринбосари, полковник Ғуломжон Бобораҳимов. – Давлат ва жамоат ташкилотлари вакилларидан иборат гуруҳлар маҳаллалар, оилалар, ўқув муассасаларида аҳоли билан бевосита мулоқотлар ўтказди. Ҳуқуқбузарлик ва жиноятчиликнинг олдини олиш юзасидан кенг тушунтиришлар берилди. Ушбу жараёнда ички ишлар органларининг ҳар бир ходими юртимизда ҳукм сураётган тинчлик-осойишталикни мустаҳкамлаш, жамоат тартибини сақлаш, фуқаролар хотиржамлигини таъминлашдек мураккаб, айни пайтда ғоят шарафли вазифани бажариш учун бор билим ва салоҳиятини ишга солиши лозимлигини янада чуқур ҳис этмоқда.\nАмалга оширилаётган профилактика тадбирларида ички ишлар ходимлари маҳаллаларда бўлиб, оилалардаги вазиятни, аҳолини қийнаётган муаммоларни ўрганмоқда. Ёнғин хавфсизлиги, йўл ҳаракатини таъминлаш қоидалари ҳам тушунтириб бориляпти. Тадбирлар доирасида Учкўприк, Бувайда ва Ёзёвон туманларида “Тозалаш”, “Қалқон” тадбирлари ўтказилди. Аниқланган ҳуқуқбузарликлар ўз вақтида бартараф этилди.\nЖиноят ва ҳуқуқбузарликларнинг олдини олиш ишлари самарали йўлга қўйилган жойда нохуш ҳолатлар албатта барҳам топади. Ўтказилаётган тадбирларда таълим масканларидаги давомат, оилалардаги келишмовчиликлар ва бошқа масалалар чуқур таҳлил этилмоқда. Амалий мулоқотларда муаммолар ижобий ҳал этилаётир.\nҚўқон шаҳар темир йўл касб-ҳунар коллежида ўтказилган учрашувда ўқувчилар давомати ҳуқуқ-тартибот идоралари ходимлари иштирокида ота-оналарни жалб этган ҳолда муҳокама қилинди. Шаҳар ички ишлар бошқармаси бошлиғи, подполковник Азимжон Йўлдошев ҳамкорликдаги ишлар, жумладан, ҳуқуқбузарлик ва жиноятчилик турлари, уларнинг олдини олиш, ёшларни турли ёт ғоя ва иллатлардан асраш бўйича атрофлича маълумот берди.


Матбуот | Страница 109 из 115 | www.ziyouz.uz\nБош саҳифа Матбуот (109)\nҚайта қуриш даври матбуоти (138)\nМустақиллик матбуоти (66)\nАбдулҳамид Чўлпон. «Жўрж Дандин» (1927)\nЖЎРЖ ДАНДИН (ўзича) Душанба куни 7 июнда Озарбайжон тиётр мактабидаги талабаларимиз таниқли Молйернинг шу номдағи асарини ўйнадилар. Ёлғиз франсиялиларнинггина эмас, балки бутун дунёнинг таниқли кулги ёзғувчиси бўлғон Молйер шу билан бизнинг саҳнамизда иккинчи дафъа кўринади. Унинг «Хасис» деган асари, Масков давоми…\nАбдулҳамид Чўлпон. «Маликаи Турондод» (1927)\n(Маскавдаги драм мактабимизнинг ишларидан) Карлў Хўтси… Вахтанғўф… Аввалгиси милоднинг 1806 нчи йилида ўлиб кетган — италияли бир фожианавис. Кейиигиси 1921 нчи йилларда ёш туриб ўлиб кеткан маскавли бир режиссурдир. Хўтси Италияда «халқ кулгилари» деган йўлни авж олдирмоқчи бўлғон машҳур Саккининг давоми…\nАбдулҳамид Чўлпон. «Яна уйланаман» (1927)\n(Маскавдаги драм истудиямизнинг бу йилги ишларидан) — Юсуфжон акам саҳнада! — Машҳур қизиғимиз Юсуфжон ака Москвага келибдирда бирор саҳнада қизиқлиқ қилибдир. 1923 йилда бўлиб ўткан бутун иттифоқ деҳқончилиқ кўргазмасига аралошқон Юсуфжон акам ўшанда Маскав саҳнасига (тўғриси: майдонига) бир қур чиққон давоми…\nАбдулҳамид Чўлпон. «Шайх Санъон» (1923)\n«ШАЙХ САНЪОН» (КАЛИЗЕЙ БИНОСИ, 29 МАЙ) «… Шайх Санъон бўлмасанг Бўйнингда зунноринг ғалат!» Бизга Шайх Санъон кўбдан бери таниш. Уни бизнинг сўфийларимиз кўбдан билалар. Юқоридағи бир йўл сўфийлик ғазали ҳам эскирак замон китобларида бордир. Санъон Мадинада тарбия топқан бир сўфий, давоми…\nАбдулҳамид Чўлпон. «Иблис» (1923)\nУшбу март ойининг еттинчисида чоршанба куни ўзбек драм тўдаси томонидан қишлоқ «Турон»да Қофқосия туркларининг атоқли адиб ва шоирлари Хусайин Жовиднинг тўрт пардалик «Иблис» фожиаси ўйналди. Ўртоқ Хуршид қалами билан ўзбекчалаштирилган бу асар байт оралаш ёзилғон адабий, ишқий ва ҳарбий бир давоми…\nАбдулҳамид Чўлпон. «Коваи оҳангар» (1923)\n16 январда қишлоқ «Турон» саҳнасида Эрон асотиридан олиб ёзилғон «Коваи оҳангар» пиесасини томоша қилдиқ. Усмонли туркларнинг улуғ адибларидан машҳур Шамсиддин Самибекнинг бу атоқли пиесаси Тошкент ўзбек саҳнасида биринчи маротаба жонланадир. Бу асарга Давлат труппаси хийла катта аҳамият бериб, яхши ҳозирлик давоми…\nАбдулҳамид Чўлпон. Саҳнамизда (1922)\n— Ижроқўм биносида! — Катта томоша! — Тонг отқунча танса!.. Мана Эски шаҳар ўзбек санъатининг чопқиллаб, югуруб кетиб бориши шу йўлдадир. Сўнг кунларда хунук-хунук, қўпол-қўпол, саводсизларча ёзилғон шундай эълонлар орасида «Ҳалима», «Або Муслим», «Гуноҳкорнинг оиласи» каби жиддий нарсалар ҳам кўрула давоми…\nАбдулҳамид Чўлпон. Театр – санъат (1922)\n(«ҚИМОРБОЗЛАР ҲАЁТИ», «ХИЁНАТКОРЛАР ЖАЗОСИ», «ЭР-ХОТИН», «АРШИН МОЛОЛОН») УМУМИЙ ҚАРАШ Ўртоқ Уйғур Бухородан келгандан бери саҳнамиз жонлана бошлади. Шу бир-икки ҳафта ичида яна бурунги каби камчиликлар, қарғиш ва лаънатлар билан бўлса-да, бир неча томоша кўрдик. Матбуотимизда исми кўрунуб келатурғон «С» (Санжар) давоми…\nАбдулҳамид Чўлпон. «Або Муслим» (1921)\nАБО МУСЛИМ 13 декабрда «Турон» қишлиқ биносида улуғ адибимиз Фитратнинг 5 парда 7 кўрунушлик «Або Муслим Хуросоний» номлиқ томошаси ўйналди. Томоша — аралашқучу қаҳрамонларнинг кўблиги ҳам тарихнинг энг чувалашқон давридан олиниб ёзилғони учун томошанинг сўнгига унинг натижасини тўла кўрвататурғон бир давоми…\nЧИН СЕВИШ (Фитрат асари) Яқинда ўзбек саҳнаси улуғ ва улуғлиги қадар юксак ва гўзал бир томоша (пиеса) кўрди. Мен ўзум иқрор қиларға тейишманким, унинг ўзини ва ўйналишини тегишинча танқид ва ё тақриз қилувни мен бажара олмайман. Бироқ бу йўли ва давоми…\n109-саҳифа. Жами: 115Боши«105106107108109110111112113114»Охири


Ҳиндистонда мўл ҳосил бўлиши учун инсон ҳаёти қурбон қилинди\n21:01 / 02.06.2015\nҲиндистонда ёмғир чақириш ва мўл ҳосил бўлиши учун бир эркак бошидан жудо қилинди. Бу ҳақда The Hindustan Times нашри хабар бермоқда.\nҚурбонлик Ҳиндистоннинг шарқида жойлашган Жаркханд штатида амалга оширилган. 55 ёшли Тхепа Корий исмли эркакнинг бошсиз жасади унинг Кхарвади-Кадамдохар қишлоғидаги уйида топилди. Полициянинг хабар беришича, эркак тонготар пайти 31 майда ўлдирилган. Қотиллар унинг бошини ўзлари билан олиб кетган.\nПолиция ва марҳум яқинларининг фикрича, бу қотилликни “мудкатва” ёки “орка” деб аталувчи секта издошлари амалга оширган. Бу гуруҳ ўз қурбонларининг бошини кесиб олиб, уларни ёмғир ва мўл ҳосил олиш мақсадида гуруч экилган майдонларга кўмишлари билан танилган. Ҳуқуқ-тартибот муассасалари ходимлари сектантларга қарши кампанияни бошлашларини маълум қилдилар.\n“Мудкатва” сектаси Жаркхандада бир неча юз йиллардан бери фаолият юритиб келади. Бу сектага деҳқончилик билан шуғулланувчи табақа вакиллари мансублар. Бошдан жудо қилиш ҳоллари деярли ҳар йили қайд қилинади. 2012 йилда қишлоқлардан бирида яшовчи эркак ҳосил олиш мақсадида рафиқасининг бошини қурбонликка келтирган. 2013 йилда қишлоқ аҳли сектантлар қўлидан қурбонлик қилишга тайёрлаб қўйилган балоғатга етмаган қизни тортиб олишга муваффақ бўлишган. Полиция баъзида бу қотилларнинг изига тушишга муваффақ бўлишади. 2007 йилда бешта қотилликни амалга оширишда айбланган 70 ёшли эркак қўлга олинган эди.\nМаҳаллий аҳоли сектантларнинг навбатдаги қурбонига айланишдан қўрқиб, сектантлар устидан шикоят қилишга ботина олишмайди.


Садир Жапаровнинг Тожикистонга ташриф буюриши хавфли ва қалтис қарор — мутахассис\n28-29 июнь кунлари Қирғизистон Республикаси Президенти Садир Жапаров расмий ташриф билан Тожикистон Республикасида бўлади. Ташриф давомида Эмомали Раҳмон билан икки томонлама музокаралар ўтказилиши кутилмоқда.\nМарказий Осиё бўйича мутахассис Григорий Михайлов музокараларнинг асосий масаласи давлат чегараси масаласи бўлади деб ҳисоблайди.\n“Садир Жапаров, шубҳасиз, жорий йил апрель ойи охири-май ойи бошларида содир бўлган воқеалар туфайли кучайган чегара муаммоларини ҳал қилиш учун Тожикистонга боради. Трансчегаравий мавзудан ташқари, иқтисодий ҳамкорлик мавзуларини ҳам муҳокама қилиш мумкин. Aммо барибир, асосий масала чегара масаласидир», - дея таъкидлайди Г. Михайлов.\nУнинг сўзларига кўра, Садир Жапаровнинг Тожикистонга сафари анча хавфли ҳаракат ҳисобланади. Таҳлилчининг таъкидлашича, Қирғизистоннинг айрим сиёсатчилари президент беҳуда кетди, у уйда ўтириб, Эмомали Раҳмоннинг ўзи ташаббус кўрсатишини кутиши керак эди ва ҳоказо каби фикрларни билдирмоқда.\n“Aммо, агар сиз Эмомали Раҳмон ташаббус кўрсатишини ва муаммо билан шуғулланишини кутсангиз, унда сиз узоқ кутишингиз мумкин. Садир Жапаровнинг бориши ва масала ечими учун масъулиятни ўз зиммасига олиши ҳақиқатан муҳим ҳаракат, маълум бир масъулият ва жасорат талаб қиладиган ҳаракатдир. Ва бу, албатта, хавфлидир, чунки чегара масаласи ҳал этиладими ёки йўқми номаълум. Қандай бўлмасин, баъзи бир Қирғизистоннинг аввалги президентлари сингари пассив ўтириб, кимдир сиз учун буни қилишини кутишдан кўра яхшироқдир. Бундай ҳолатда амалдаги президент таниқли "Aгар тоғ Магомедга бормаса, Магомед ўзи тоғга боради" деган мақолга биноан ҳаракат қилади.\nГригорий Михайловнинг таъкидлашича, Aфғонистондаги сўнгги воқеалар, америкаликлар ўз қўшинларини олиб чиқиб кетаётгани ва толиблар тобора кўпроқ ҳудудларни, шу жумладан Тожикистон билан чегаранинг бир қисмини ўз назорати остига олишни бошлаганини ҳисобга олиб, тожиклар ўзаро муносабатларни барқарорлаштиришдан манфаатдор.\nМарказий Осиё бўйича мутахассис чегара масаласи бундан 10-15 йил олдин ҳал қилиниши кераклигини таъкидлади. Улар ҳал қилинмагунча, бу минтақадаги барча мамлакатлар, шу жумладан, Ўзбекистон учун жуда жиддий хавф туғдиради.\n"Чегара делимитация қилиниши биланоқ, Фарғона водийсида қайта-қайта юзага келадиган баъзи можароларга барҳам бериш мумкин", деди Михайлов.\nМоскванинг позициясига келсак, экспертнинг сўзларига кўра, Москва қирғиз-тожик чегарасидаги низоларни эрта, тинч йўл билан ҳал қилишдан манфаатдор.\nКиритилди: 19:36 24.06.2021. Ўқилди: 4594 марта. Фикрлар сони: 0 та.\n⚡Ўзбекистонда 6 миллиондан ортиқ киши вакцина қабул қ...


Архивы ОДАМ ТАШИШ - tafsilar.info\nТошкентга 300 та электробус сотиб олинади\n15 Oktabr 12:29 by Редакция\nТошкент шаҳар ҳокимлиги шаҳар ичида йуловчиларни қулай транспорт билан таъминлаш учун мўлжалланган уч юзта транспорт воситасини сотиб олиш тўғрисида сўзлаб берди. Гап 300 та электробусларини сотиб олиш бўйича кўриб чиқилаётган таклиф ҳақида кетмоқда. Уларнинг ҳар бирининг қиймати 3,2 миллиард сўмга баҳоланди. Келишув 2023 йил охирига қадар якунланиши режалаштирилган. Автобусларни сотиб олиш 2021 йилда бошланади ва\nНега Тошкентда одамлар тўлдир бўлган автобуслар бор\n14 Oktabr 22:09 by Редакция\n«Тошшаҳартрансхизмат» пойтахт аҳолисидан бири томонидан ижтимоий тармоқларда жойлаштирилган видеога изоҳ берди. Автобусни узоқ кутишидан ва улар доимо одамлар билан тўлиб тошганидан аёл ғазабланди. Гап 99-рақамли автобуслар ҳақида кетаётган эди. Компания «Бешинчи автопарк» хизмат кўрсатадиган 99А-сонли «Фарҳод бозори» – «Сувсоз» автобус йуналиши бир неча йилдан буён пойтахтда фаолият юритаётганини тушунтирди. Иш кунлари маршрутда 12 минут оралиғида\nЙуловчиларни ташиш учун битта лицензия берилади\n01 Sentabr 17:45 by Редакция\n2020 йил 1 январдан бошлаб фуқароларни йуловчи транспортида ташийдиган ташкилотларга бериладиган лицензияларнинг бир нечта турлари бекор қилинади. Шаҳар атрофидаги, шаҳарлараро ва шаҳар йуналишлари учун тақдим этилган учта лицензия ўрнига йуловчиларни ташишнинг барча турлари учун фақат битта рухсатнома берилади. Президентнинг «Лицензиялаш ва уни тартиб-таомилларини тубдан такомиллаштириш чора-тадбирлари тўғрисида» ги фармонига биноан лицензияланадиган фаолиятнинг 266 туридан 70\nБЕКОР ҚИЛИШОДАМ ТАШИШОСОНЛАШТИРИЛАДИСОДДАЛАШТИРИШТАДБИРКОРТИЗИМ


Марказий Осиё ва доллар: Қирғизистон мувозанатни қандай ушламоқда? — Minbar\n29 авг 13:31 6 дақиқада ўқийсиз Мақолалар\nАммо қандай қилиб?\nСўнгги расмий маълумотларга кўра, Қирғизистон Давлат миллий банки жорий йилнинг 31 май куни валюта бозорида 27 миллион доллар сотган.\n"Бу жорий йилдаги учинчи интервенция. 16 январь куни 18,8 миллион доллар, 8 апрелда эса 22,8 миллион доллар сотуви амалга оширилган. Мазкур интервенция ўтган йилнинг декабрь ойи бошидан бери энг каттаси. Ўша пайтда у 35 миллион долларни ташкил этган", дейилади банк баёнотида.\nМиллий банк анъанавий (мунтазам) равишда долларнинг ошишини олдини олиш мақсадида чет эл валютасини сотувга чиқаради. Ҳозирги кундаги, аниқроғи 29 август кунги 1 АҚШ долларининг қирғиз сўмига нисбатан қиймати 69 сўм 81 тийинга тенг. 31 май кунги доллар нархига таққослаганда, 0,04 тийинга қимматлаган. Бу сўнги уч ойда сақланиб қолаётган кўрсаткичдир.\nРеспубликада фаолият олиб борувчи 25 тижорий банкларнинг кундалик валюта нархларини valuta.kg сайтида кузатиш мумкин.\n"Биз ҳар куни миллий банк тақдим этган валюталар нархи асосида иш олиб борамиз. Ундан ҳаддан ортиқ ёки кам нарх қўя олмаймиз. Бўлгани тийин фарқ қилади. Сабаби, бошқа банклардаги нархлар ва рақобатни ҳам инобатга олишимиз керак. Баъзида валюталар нархи тез-тез алмашиб туриши натижасида зиёнга ҳам учраймиз, ёки аксинча... Мижозлар эҳтиёжини қондириш мақсадида ишлар эканмиз, турли хил хавфларга ҳам дуч келамиз", дейди Ўшдаги банкларнинг бирида ишловчи Ҳикматилло биз билан суҳбатда.\nУнинг сўзларига кўра, тижорий банклар миллий банк талабларига риоя қилмаган тақдирда, қонунчиликда кўзда тутилган жазо чоралари қўлланилади.\n"Сўнгги 3 йилда республикадаги валютани эркин алмаштириш шохобчаларидаги нархлар ҳам миллий банк тарафидан назорат остига олинган. Улардаги нархлар унча катта бўлмаган фарқ билан бир хилда ушлаб турилмоқда. Сабаби аксар ҳолларда валюта нархларининг сунъий равишда ошишига айнан шу қора бозор таъсир этиши айтилади".\nҚирғизистонда 2015 йилнинг ноябрь ойи бошидан 2016 йилнинг март ойи охиригача 1 доллар нархи 70 қирғиз сўмидан ошгани кузатилади.\nЭнг юқори доллар қиймати эса январь ойида 75 сом 90 тийинни ташкил этган. Бу эса республикадаги нарх-навонинг кескин қимматлашишига сабаб бўлган.\nМутахассислар фикрича, Россия ва Қозоғистондаги иқтисодий вазият минтақадаги давлатларга ўз таъсирини етказади.\nИқтисод бўйича таҳлилчи Илҳом Сайпидиновнинг сўзларига кўра, ушбу давлатларда доллар нархининг кўтарилиб ёки тушиши уларда мавжуд нефтнинг дунё бозоридаги қийматидан талаб этади.\n"Агар нефть арзонласа, доллар қимматлайди ёки аскинча. Сўнгги йилларда бу икки давлат нефть эспорти ва доллар валютасидан мустақил бўлишни хоҳламоқдар, бироқ бўла олишмаяпти. Сабаби доллар дунё иқтисодий инқироз пайтидаги ҳимояланган, яъни захирадаги валюта бўлиб қолмоқда", дейди иқтисодчи.\nУнинг фикрича, доллар нархининг ошишига сўнгги пайтларда Америка билан Хитой орасидаги иқтисодий уруш ҳам сабаб бўлмоқда.\nНатижада, бундан нафақат Хитой, балки Европа ва Россия ҳам маълум даражада азият чекмоқда.\n"Шу сабабдан, йирик капитал эгалари қимматбаҳо қоғозларга сармоя ётқизиш ўрнига, нақд пул, долларни сотиб олишмоқда. Натижада долларга бўлган талаб кучаймоқда ва ўз навбатида долларнинг қимматлашувига олиб келмоқда", дея таҳлил қилади Илҳом Сайпитдинов.\nМарказий Осиё давлатлари орасида Қирғизистонда валюта савдосини эркин амалга ошириш учун кенг имкониятлар мавжуд.\nБироқ давлат миллий банки валюта бозоридаги нархларни назорат қилиб, мувозанатни сақлаб туради.\nАгар доллар кўпайиб кетса, уни сотиб олади, озайиб кетса, сотувга чиқаради. Шу тариқа миллий валютани долларга нисбатан нархини ушлаб туради.\n"Ўзбекистонда доллар нархининг ошиши давлатнинг валюталарни либерилизациялаш бўйича қонунчилигига боғлиқ деб ўйлайман. Авваллари одамлар банкка бориб долларини алмаштириши мумкин, бироқ уни сотиб ололмасди. Янги қонунга кўра, ҳозир хоҳлаган одам банкдан доллар сотиб олиши мумкин. Шу сабабдан бироз ваҳима бўлмоқда. Буларнинг барчаси вақтинчалик деб ўйлайман", дея умид билдиради суҳбатдошимиз.\nСуҳбатдошимиз Қирғизистонда яқин келажакда доллар нархининг ошмаслигини тахмин қилади. Сабаби, республикадаги савдонинг 70 фоизини импорт, 30 фоизини эса экспорт ташкил этади.\n"Агар доллар қимматласа, импорт қилинаётган маҳсулотларга ҳам таъсир қилади ва бу ўз навбатида ички истеъмол инқирозини (инфляция) келтириб чиқариши мумкин. Шунинг учун миллий банк доллар нархини бир меъёрда ушлаб туришга ҳаракат қилади", дея фикр билдиради иқтисодчи Илхом Сайпитдинов.\nУ, агар, Россия ва Қозоғистонда доллар нархи кўтарилган тақдирда ҳам, уларнинг валютаси қирғиз сўмига нисбатан арзонлайди, деб ҳисоблайди. Бунга сўнгги йилларда Россия рублининг қирғиз сўмига деярли тенг бўлганини мисол келтириш мумкин. Авваллари бир рубль деярли 1,5 қирғиз сўм бўлган бўлса, ҳозирги кунда эса 1,05 қирғиз сўмига баробар.\nБундан бир неча йил аввал Россияда бошланган иқтисодий инқироздан сўнг, ушбу давлатда ишлаётган айрим муҳожирлар ўз юртларига қайтгани кузатилади. Авваллари ишлаб, топган пулларининг асосий қисмини ўз юртига юбориб, қолганини харажатларига тақсимлаган бўлса, энди эса топган пуллари харажатларидан ошмаётганини айтади.\nМарказий Осиё давлатларида иш ўринлари ва иш ҳаққининг озлиги сабаб, ишга яроқли аҳолининг аксарияти Россияга кетадилар.\nРоссия Федерал хавфсизлик хизматининг маълумотига кўра, жорий йилнинг биринчи ярим йилида давлатга 15 миллиондан ортиқ чет эл фуқаролари келган бўлса, улардан 2,4 миллиони ишлашни мақсад қилган.\nБу давлат чегарасини 918 минг Ўзбекистон, 524 минг Тожикистон, 265 минг Қирғизистон, 164,6 минг Украина ва 105,3 минг Қозоғистон фуқаролари кесиб ўтган.\nРасмий маълумотга кўра, жорий йилнинг биринчи уч ойида Россиядан Ўзбекистонга 1 млярд 296 миллион доллар жўнатилган. Ўтган йили эса жами 4 миллиард доллар юборилган.\nТожикистонликлар биринчи уй ойликда 673 миллион доллар, ўтган йили эса 2,5 млрд доллар ўз ватанидаги яқинларига юборган.\nҚирғизистон фуқаролари биринчи чоракда 649 миллион доллар юборган бўлса, ўтган йили йиллик кўрсаткич жаъми 2,4 млрд долларни ташкил этган.\nЎзбекистон Марказий Осиё Қирғизистон доллар\nЎзбекистонга қўшни давлатлар пули ҳам қадрсизланмоқдами?\n26 авг 13:32 2 дақиқада ўқийсиз


Ўшда Роза Ўтунбaева истеъфоси талаб қилинмоқда\nПайшанба куни Мирзақматовнинг ёнини олиб Ўш шаҳар мэрияси олдига тўпланганлар энди Роза Ўтунбаева истеъфосини талаб қилмоқда.\nЎшда шаҳар мэри Мелис Мирзақматов тарафдорларининг норозилик намойиши давом этмоқда. Улар икки кундан бери ҳукумат Бишкекда экани айтилаётган Мелис Мирзақматовни лавозимидан бўшатишга ва қамашга ҳаракат қилаётганлигини иддао этаётирлар. Айни пайтда Мелис Мирзақматовнинг ўзи ҳам, ҳукумат расмийлари ҳам сукут сақламоқдалар.\nАйни пайтда олинган сўнгги хабарларга кўра, Ўш мэрияси олдида 3 мингдан ортиқроқ одам тўпланган. Улар ҳукуматдан Мелис Мирзақматовни шаҳар мэри лавозимида қолдиришни ҳамда Ўшга Европада хавфсизлик ва ҳамкорлик ташкилоти (ЕХҲТ) полициячиларининг киритмасликни талаб қилмоқда.\nЎш вилоят губернатори Сўўронбой Жусуев ва шаҳар вице мэри Талай Собиров норозиларни тинчлантиришга ҳаракат қилиб, нутқ сўзладилар. Бироқ мэр тарафдорлари уларнинг нутқидан қаноатланмади ҳамда марказий майдонга кириб келган Меҳнат, аҳоли бандлиги ва миграция вазири Айгул Рисқулованинг автомашинасига ҳужум қилдилар. Бу ҳужум милиция кучлари томонидан қайтарилди.\nОлинган хабарларга кўра, Ўш марказий майдонига йиғилган Мелис Мирзақматов тарафдорлари Роза Ўтунбоева истеъфосини талаб қилмоқдалар. Майдонда отлиқлар ҳам пайдо бўлиб қолди. Ҳозирча уларнинг сони 15-20 киши атрофида. Бироқ бошқа туманлардан ҳам отлиқлар келаётгани хабар қилинмоқда.\nҚирғизистон президенти матбуот котиби Фарид Ниёзов Роза Ўтунбоева Ўш мэрини лавозимидан бўшатиш ҳақида фармон имзоламагани ва бу борадаги гаплар фитна экани ҳақида баёнот берди.\nФарид Ниёзовнинг айтишича, Ўшдаги вазият назорат остида ва бу борада хавотирларга ўрин йўқ.


05:00 / 14.02.2017 2879 pdf Ўқиш режими + -\nАна ўшанда мусулмон оилалар жамиятни ислоҳ қиладиган ва уни тўғри йўлдан олиб борадиган бир устун бўлиб хизмат килади. Жамиятни ислоҳ қилувчиларнинг намунаси бўлиб кўзга кўринган шахслар, толиби илмлар, мужжоҳидлар, солиҳа аёллар, ғамхўр оналар ва бошқаларга айтилади.\nШунингдек биз радиодастурларни, Идҳодул Куръони Каримни унутмаслигимиз керак. Таълимнинг бошқа воситаларидан бири бу оила аъзоларига аёллар қачон исломий китоб дўконларига боришлари мумкинлигини эслатиб қўйиш ва бунда уларга шариат аҳкомлари хусусида ёрдам кўрсатиш. (тўғри ҳижоб ва бошқалар).\nКассеталарни махсус жовончаларда сақланиши уларни топишни осонлаштиради. Бу эса уларни кичкина болалар томонидан синдирилишидан ёки шикастлашидан муҳофаза қилади. Биз яхши кассеталарни ўзимиз эшитгандан сўнг, уларни бошқаларга ҳам бериб туриш йўли билан тарқатишимиз керак. Магнитофоннинг ошхонада бўлиши уй бекасига фойдали бўлади, уни ётоқхонада бўлиши эса кишига кун охирида вақтини яхши ўтказишда ёрдам беради.\nБу хусда кўрсатма бўлиб яна шу ҳам х измат қиладики, Набий соллоллоҳу алайҳи васаллам намоз ўқиш учун Каъбага кирганларида у ерда қўйнинг иккита шохини кўрдилар. Намоз ўқигандан сўнг У киши соллоллоҳу алайҳи васаллам Усмон Хажобийга: “Сенга уларнинг устини ёпиб қўй деб айтиш ёдимдан кўтарилибди, чунки намозхонни чалғитадиган ҳеч бир нарса бўлмаслиги керак”. (Абу Довуд ривояти, 2030, Саҳиҳул Жоме,2504)\n8) Тирик мавжудотлар тасвирланган сувратларни йўқ қилиш;\n05:00 / 14.02.2017 1985\n05:00 / 14.02.2017 2164\n3355 05:00 / 14.02.2017\n2146 05:00 / 06.03.2017\n2168 05:00 / 15.02.2017\n2797 05:00 / 15.02.2017\n95 18:00 / 27 октябрь\n45410 11:58 / 10.10.2018\n57771 11:56 / 10.10.2018\n10458 15:03 / 10 март


Тожикистон жанубида янги турмуш қурганларнинг ўз жонига қасд қилиш ҳолати текширилмоқда\nШарифбек Зиёев и Гулхавас Шоева в день свадьбы. Фото из семейного альбома\nХатлон вилоятида янги турмуш қурганларнинг ўз жонига қасд қилиши тергов қилинмоқда. 26 мартдан 27 мартга ўтар кечаси Вахш туманининг Яккатут қишлоғида уч кун аввал турмуш қурган Шарифбек Зиёев ва Гулхавас Шоеванинг осилган ҳолда жасадлари топилди.\nҚариндошларининг таъкидлашича, янги турмуш қурганлар ўз жонига қасд қилишган. Вахш тумани прокуратураси мазкур факт юзасидан тергов ҳаракатлари бошлангани, ҳозирча жиноят иши қўзғатилмаганини маълум қилди.\n26 ёшли Шарифбек Зиёев ва 17 ёшли Гулхавас Шоева 24 март куни турмуш қуришди. «Озоди» радиоси ихтиёрида бўлган тўй суратларида келин-куёвлар қувноқ ва анча бахтли кўринишади.\nШарифбекнинг укаси Сафархўжа Зиёев 30 март куни Озоди радиосига янги турмуш қурганларнинг жасади молхонадан топилганини айтди. «Ўша куни эрталаб янги турмуш қурганларнинг хонаси тинч эди. Биз улар ҳали ҳам ухлаяпти деб ўйладик. Орадан бироз вақт ўтиб Шарифбек ва Гулхавасларнинг жасадлари осилган ҳолда топилди», — деди у.\nВахш вилояти прокуратураси янги турмуш қурганларнинг ўлими юзасидан суриштирув ишларини бошлади. Прокурор Салоҳиддин Исмоилзода жиноят иши, қоида тариқасида, барча текширувлар ва гувоҳлар билан суҳбатлар якунланганидан кейин қўзғатилишини айтди. Унинг сўзларига кўра, бир қарашда ҳодиса ўз жонига қасд қилишдек кўринади, «аммо буни ўз жонига қасд қилиш деб баҳолаш учун ҳали етарлича далиллар мавжуд эмас».\nШарифбек ва Гулхавас ота-оналарининг розилиги билан турмуш қуришган ва аввал бир-бирларини танимаган.\nЯнги турмуш қурганларнинг қариндошлари ҳам ётоқхонадан келин ва куёвнинг ўз жонига қасд қилиш ҳақидаги хати топилганини маълум қилган. Прокуратура мактуб психологик ва лингвистик экспертиза учун юборилганини айтди. Келиннинг отаси Маҳмадзоҳир Шоевнинг айтишича, қизи мактабни эрта ташлаб кетган, ўқиш ва ёзишни билмас эди. «Прокуратура менга ўз жонига қасд қилиш ҳақидаги мактубнинг нусхасини кўрсатди, унда бор йўғи бир неча сатр битилган: «Бизни кечиринг, лекин биз энди яшашни хоҳламаймиз ва ўз жонимизга қасд қилишга қарор қилдик».


Италияда G7 саммити ўз ишини бошлайди\n10:29 / 26.05.2017\nБугун Италиянинг Таормин шаҳрида бошланиши кутилаётган G7 – "Катта еттилик" (дунёнинг энг йирик 7 давлати – АҚШ, Канада, Британия, Франция, Германия, Италия ва Япония) саммити терроризмга қарши кураш масаласи анжуманнинг асосий мавзуларидан бири бўлади.\nЭкспертларнинг ишонч билдиришларича, "еттилик" мамлакатлари айни шу масалада ўз қарашларини бирлаштириши мумкин, чунки террорчилик актлари сўнгги йилда сиёсий клубнинг деярли барча аъзоларида амалга оширилди.\nСаммитнинг иккинчи муҳим мавзуси Россия масаласи бўлиши аниқ. Албатта, делегациялар бу ҳақда ошкора сўз юритишни хоҳламаётган бўлса-да, саммит доирасида Россия билан ҳамкорлик ва муносабатлар муҳокама қилинади, деб ёзади РИА Новости.\nМанчестер дастурни ўзгартириб юборди\nФорумнинг асосий мавзуси терроризмга қарши кураш масаласи бўлади. Бу "Катта еттилик" саммитлари тарихида илк марта муҳокамага киритилмоқда. Яқинда Манчестерда амалга оширилган қўпорувчилик бунга асос бўлди. Ҳудкуш Салмон Обидий "Манчестер Арена"да қўлбола портловчи қурилмани ҳаракатга келтирган, оқибатда 22 киши қурбон бўлган, 75 киши яраланган эди. Хунрезлик учун жавобгарликни ИШИД ўз зиммасига олди.\nИталиянинг Сицилия оролида бўлиб ўтажак анжуман соҳиби, Италия бош вазири Паоло Джентилони терроризмга қарши кураш бўйича алоҳида ҳужжат қабул қилиниши зарурлиги ҳақида сўз юритмоқда. 25 май куни поёнига етган НАТО саммитида унинг қўшимча қилишича, Италия Таорминдаги анжуман муҳокамасига экстремизм ва терроризмга қарши кураш бўйича декларацияни тақдим этади.\nG7 Research Group мустақил гуруҳи экспертларининг тахминларига кўра, сўнгги вақтларда Европанинг қатор мамлакатларида амалга оширилган терактлар "еттилик" мамлакатларини терроризмга қарши курашдаги ҳамкорлигини фаоллаштиришларига асос бўлиши мумкин. Шу боисдан, Таорминдаги йиғилиш сўнггида баёнот қабул қилиниши эҳтимол. Шу масала билан бир қаторда ИШИД ва терроризмни молиялаштириш мавзуси ҳам муҳокама қилинади.\nАлбатта, Эрон ва Шимолий Кореядаги вазият сиёсатчиларнинг эътиборидан четда қолмайди. Экспертларга кўра, АҚШ президенти Дональд Трамп ўзи иштирок этадиган учрашувларда ушбу мавзуларни кўтариши аниқ. Бундан ташқари, Пхеньян ядро дастури ва Корея ярим оролидаги вазиятни ҳал этиш Япония учун ҳам муҳим масаладир. Ушбу мамлакат бош вазири Синдзо Абэ саммитнинг шу мавзудаги муҳокамаларига раҳбарлик қилиш истагини билдирди.\nЭълон қилинмаган мавзу\nГарчи, расман эълон қилинмаган бўлса-да, саммитдаги аксар муҳокамаларда Россия масаласи кўриб чиқилиши турган гап. "Россиянинг Украинага агрессияси" ва "Қримнинг қўшиб олиниши", G7 Research Group эксперти, Торонто университети профессори Жон Киртоннинг фикрича, "еттилик" етакчиларига маълум маънода таъсир ўтказмай қолмайди. Унинг айтишича, йирик мамлакатлар бу борадаги баёнотларида "Россия, ниҳоят, санкциялар туфайли тиз чўкишидан аввал ўзини ўнглаб олишига" ишонган ҳолда Украина ҳукуматини жиддий қўллаб-қувватлашларини изҳор қилишади.\nРоссия масаласидан ташқари, Болтиқ мамлакатларидаги вазият, Россия билан терроризмга қарши кураш, хусусан, Сурияда ҳамкорлик қилиш масалалари муҳокама этилади.\n"Еттилик" мамлакатлари етакчилари — миграция ва одамлар контрабандасига қарши кураш муаммоларига ҳам эътибор қаратишади. Давлат раҳбарлари Ливия, Сурия ва Африка мамлакатларидан миграция оқимини муҳокама қилишади. Якуний коммюникеда етти давлатнинг бу борадаги қарашлари акс эттирилади.\nАфрика мамлакатларидан миграция сабабларини муҳокама қилишда БМТ бош котиби Антониу Гутерреш ва Эфиопия, Кения, Нигерия, Нигер ва Тунис давлатлари вакиллари ҳам иштирок этиши кутилмоқда. Унда Судан, Нигерия ва Жанубий Сомалидаги очарчилик масалалари, умуман, Африка шарқи ва шимолида озиқ-овқат хавфсизлиги, эпидемияларга қарши кураш масалалари муҳокама қилинади.\nСаммитнинг хуфёна етакчиси\n25 май куни Форумга тайёргарлик доирасида кўпчилик "еттилик"нинг ёрқин етакчиси ким бўлиши хусусида фикрларини билдиришди. Бу сафарги анжуманда бир неча янги сиёсатчилар ташриф буюраётгани эътиборга олинса, G7 саммитида иштирок этиш бўйича тажрибага эга Германия канцлери Ангела Меркель анжуманнинг эълон қилинмаган "етакчиси" бўлишга ҳақли. Экспертларнинг фикрича, унинг баёнотлари Германияда бўлажак парламент сайловлари олдидан муҳим аҳамият касб этади.\n"Хуфёна етакчи"лардан яна бири Франциянинг янги президенти Эммануэль Макрон бўлиши мумкин. Унинг кўплаб муаммоларга соф ёндашуви "еттилик" етакчиликларининг Франция раҳбари сўзларини диққат билан тинглашга мажбур қилиши эҳтимолдан холи эмас.\nАҚШ президенти Дональд Трамп бу борада ҳозирча имкониятни бой бермоқда. Экспертларга кўра, Оқ уйнинг янги хўжайини камера қаршисида ўзини ҳар доим ишончли тутган, бироқ ҳамкасблари билан бевосита мулоқотларда ўзини йўқотиб қўяди.\n2 мингдан ортиқ журналист\nИталиянинг шарқий соҳилларида бўлиб ўтажак саммитни ёритиш учун 2 мингдан ортиқ журналистлар ташриф буюрган. Улар Таормин ва қўшни Джардини-Наксос шаҳрида ташкил этилган 2та матбуот марказида фаолият юритишади. Айтиш жоизки, матбуот ходимларини анжуман ишини ёритишдан ташқари яна бир муаммо ташвишлантирмоқда. Улари ўз вақтида уйларига қайта олиш масаласи ўйлантирмоқда. Гап шундаки, яқин орадаги Катаньи шаҳри аэропортида Италиянинг йирик Alitalia авиакомпанияси ходимлари иш ташлаш ўтказади.\nИталия G7 саммити


-Сен ёш бола эмассан,-дедилар,-сен энди эркаксан! Ҳақиқий эркаклигингни шу кеч исбот қил. Тушундингми? У ер-бу ерини тимдалаб бўлса ҳам… Йўқса, қишлоқдагилар олдида уятга қоламиз.\nШу эчкилар ҳам баъзан жонга тегарди. Эрталабдан кечгача бошларини ўтдан кўтаришмайди. Эчки зоти жуссаси кичкина бўлгани билан дунёнинг бор ўтини еса ҳам тўймаса керак. Мен жониворларни ўтлоққа қўйиб юбораманда яна ширин хаёлга берилиб, Силвинамни ўйлайман. Тезроқ қош қорая қолса-ю, уйга қайтсам. Аммо қуёш аксига олиб қоқ тепамда туриб олади. Ётоғига энай демайди. Бир сакраб қўлимдаги таёқ билан уни туртиб юборгим келади. Баъзан эса туртиб ерга тушириб, кўмиб қўйишни ўйлайман. Фақат тун бўлса-ю, тонг сира отмаса дейман. Менга қолса Силвинамнинг ёнида ётаверсам, сочларини силасам… Мен унга Филибадаги катта бозорга борганимизда албатта катта тароқ олиб келаман, деб ваъда қилгандим. Бироқ, ваъдамни бажаролмай, доғда қолдим.\n-Нима бўларди… Руфатга қўшиб қўйишади.\n-Нима қилишни ўзим биламан. Руфат бу дунёга келганига ҳали пушаймонлар ейди. Қўшотарни нақ оғзидан қўяман. Лекин ҳозир унга тега олмайман. Майли, кайфини суриб юра турсин, чидайман. Аввал Рамадонни уйлаб, боласининг овозини эшитай, кейин…\nМен Силвинани жуда-жуда кўргим келарди. Лекин ваҳший Руфат хотинини сира уйдан чиқармас эди. Ўйлаб-ўйлаб чорасини топдим: қош қорайиши билан томга чиқиб, мўрини паналаб, Руфатнинг деразасига қараб ётдим. Унинг деразаси жуда кичкина эди. Бироқ, ичкарида чироқ ёқилгач, кўзим баъзи нарсаларни илғади. Юмалоқ хонтахта атрофида ўтириб овқатланишди. Кейин хонтахтани кўтариб, четга олишди. Кейин… жой солинди. Кейин Руфат белбоғини ечди. Силвина эса унга қарамай, бошини эгганича тураверди. Руфат уни бағрига босди…\nБувамнинг ҳақ ёки ноҳақ эканликларини таҳлил қилиб ўтирмайман. Аммо унинг қаҳр-ғазаб ҳақидаги гапи чин эди. Агар одамнинг дарди ошиб-тошиб кетса, қаҳр-ғазабгина уни бу азобдан қутқаради. Ичига сомон тўлғазилган полиз қўриқчисини кўрганмисиз? Ташидан одамга ўхшайди. Бироқ ичида сомондан бўлак ҳеч вақо йўқ. Юрак ҳам, суяк ҳам йўқ унда. Яхшилаб тойланган сомонгина унинг қаддини тик тутиб туради. Менда эса юрак бор. Ичим сомонга эмас, ғазабга тўлган. Мана шу ғазаб қаддимни кўтариб турибди. Қаҳримнинг бари Руфатга қаратилган. Руфат бир зум ҳам хаёлимдан кўтарилмайди. Далада ҳам, яйловда ҳам уни ўйлайман. Эрталаб ҳам, кечқурун ҳам уни ўлдириш йўлини излайман. Болта билан чопиб ташласаммикин ёки қорнига пичоқ тиқиб, бураб-бураб олсаммикин? Шундай қилганим дуруст. Дарров ўлмайди. Тозза азоб чекади. Ичак-чавоғини оёғим билан эзғиласам-ку, росса хумордан чиқаман. Йўқ, буниси бўлмайди. Етарли азоб чекмайди. Бўғиб ўлдирганим маъқул. Озгина бўғиб, сўнг бўшатсам, кейин яна бўғсам… Йўқ, буни эплаш қийин. Томоғига бир чанг солгач, қўйиб юбормасам керак. Қийналмай дарров ўлади-қолади… Шу зайлда уни минг марта ўлдириб, терисини шилиб, минг марта тирилтирдим. Бошим ғовлаб кетди. Қўлларим титраб, тишларим ғижирлайдиган бўлиб қолди. Полиз қўриқчиси сомони билан ёниб кетди – алаҳлайдиган бўлиб қолдим.\nБувамнинг хурсанд бўлганларини, қувона-қувона кулганларини дадамнинг вафотларидан бери кўрмаган эдим. Эвараларини қўлларига олиб ростманасига яйраб кулдилар… Кейин… орадан уч кун ўтгач, бехосдан қайтиш қилиб бердилар. Туппа-тузук юрган эдилар, келиб ўринларига ёнбошладилар, жилмайдилар, қовоқлари учди. Кейин менга тикилиб қарадилар:\n-Худога шукур, Дурвишевларнинг зурриёти қуримайдиган бўлди. Дадангга бу хайрли хабарни етказай энди. Руфатнинг жонини эса сенинг қўлингга топшириб кетаман…\nИчига сомон тойланган бўлса ҳам, полиз қоровули тирговичсиз тик туролмайдиган бўлиб қолди. Бошим рўзғор ташвишидан чиқмайди. Эчкиларни ўтлоққа ҳайдаш керак, даланинг ишлари ҳам менинг зиммамда… Жигарим билан юрагим эса қассоб Руфатнинг қўлларида – истаган кўйига солади.\nАввал боламнинг сал каттароқ бўлишини кутишга қарор қилдим. Бола кўкракдан ажралиб овқатга ўрганса, Руфатнинг қорнини ёраман… Кейин боламнинг тетапоя бўлишини кутдим. Бу пайтда Силвина ҳам қўлида бола кўтариб ҳовлига чиқадиган бўлди. Узоқ йўл юриб чарчагандай ҳовлида секин юради. Юзини рўмол билан тўсган. Бироқ, бизнинг ҳовли томонга қараб-қараб қўяди. Мен девордаги туйнукдан, Руфат эса деразасидан тикилади. Хотиним мени бетиним кузатади. Бахтимга у рашкчи эмас. Нима учун девор яқинидан кетмай қолганимни билса ҳам индамайди. Йиғлаб-йиғлаб ўзини овутади.\nКўрилган : 323


Японияда саратон билан курашувчи наномашиналарни синовдан ўтказиш ишлари якунига етказилмоқда\n07:58 / 01.08.2015\nЯпонияда саратонга қарши курашувчи янги восита – дори воситаларини бевосита ўсимтага етказиб бера олувчи наномашиналарни клиник синовлардан ўтказишнинг охирги босқичи бошланди. Бу ҳақда Mainichi газетаси хабар бермоқда.\nЯнги қурилма асосида касал ҳужайраларни қуритиб юборадиган цисплатин воситасини ташиб юрувчи макромолекулалардан фойдаланиш принципи ётади. Саратон тўқималарида қон томирлари дори воситасига эга капсулаларни ўтказа оладиган кўплаб тешикларга эга. Бундан ташқари, хатарли ўсимталарнинг ичида юқори даражадаги кислоталик мавжуд бўлиб, бу ўсимтани бехато аниқлаш ва унинг ичидаги микроскопик сиғимлар ичидаги токсик моддаларни ташқарига чиқариш имконини беради. Ихтирочиларнинг таъкидлашича, бунда наномашиналар нормал тўқималарга зарар етказмайди.\nЦисплатин анчадан буён ўпка, простата бези, тухумдонлар ва ошқозон саратони билан курашишда фойдаланилади, бироқ у жиддий ножўя эффектларга ҳам эга. Наномашиналар ушбу воситани аниқ манзилли ишлатишга ва шу тариқа организмга зиён етказишдан қочишга имкон беради.\nУшбу технология ихтирочиси, Токио университети профессори Катаока Кадзунорининг таъкидлашича, наномашиналар жарроҳлик операциянинг ўрнини боса олмаса ҳам, бироқ улардан онкология рецидиви (такрорланиши) хавфини камайтириш ва метастазалар билан курашишда кенг фойдаланиш мумкин.\nБироқ олимнинг Япония давлат онкология марказида ишловчи ҳамкасби бу наномашиналар борасида ортиқча оптимизмга берилмасликдан огоҳлантирмоқда. “Янги ихтиродан саратонни тўлиқ даволайдиган мўъжизавий таъсир қилувчи дори каби эффект кутиш ярамайди”, деб айтмоқда профессор Ясухиро Мацумура. Унинг айтишича, янги технологиянинг устунлиги унинг ножўя эффектларни камайтиришидан иборат.


«Олтин силсила» – «Саҳиҳул Бухорий» 7-жуз\nsahihul buxoriy oltin silsila олтин силсила саҳиҳул бухорий hadis buhoriy saxix ҳадис буҳорий сахих\nМаҳсулот коди: 1483\nМаҳсулотни кўрганлар сони: 25855\nСана: 2021 (2018, 2020)\nҲажми: 704 бет\nЎзбекистон Республикаси Вазирлар Маҳкамаси ҳузуридаги Дин ишлари бўйича қўмитанинг 2021 йилдаги 03-07/4391-сонли тавсияси ила чоп этилган.\n68. Талоқ китоби\n1-боб. Аллоҳ таолонинг «эй Набий! агар аёлларни талоқ\nқилсаларингиз, иддаларига (мослаб) талоқ қилинглар ва\nиддани ҳисобланглар» деган сўзи ҳақида\n2-боб. ҳайз кўрган аёл талоқ қилинса, бу талоқ ҳисобга ўтади\n3-боб. талоқ қилган киши ҳақида. киши аёлининг юзига талоқ айтаверадими?\n4-боб. Аллоҳ таолонинг «талоқ икки мартадир. сўнгра яхшиликча\nолиб қолиш ёки яхшиликча қўйиб юбориш», деган сўзига\nбиноан уч талоқни ўтади деб билганлар ҳақида\n5-боб. аёлларига ихтиёр бериш ҳамда Аллоҳ таолонинг\n«завжаларингга айт: «агар бу дунё ҳаётини ва унинг зийнатини\nистасангиз, келинглар, сизларни баҳраманд қилай ва гўзал\nбир тарзда қўйиб юборай» деган сўзи ҳақида\n6-боб. «сендан ажрадим», «сени бўшатдим» ёки «бўшсан»,\n«алоқанг йўқ», деса ёхуд талоқ кўзда тутиладиган гап айтса,\nбу унинг ниятига кўра бўлади\n7-боб. аёлига: «сен менга ҳаромсан», деган киши ҳақида\n8-боб. «Аллоҳ сенга ҳалол қилган нарсани нега ҳаром қиласан?!»\n9-боб. никоҳдан олдин талоқ йўқ. Аллоҳ таоло шундай дейди:\n«эй иймон келтирганлар! мўминаларни никоҳлаб олсангиз,\nсўнгра қўл теккизмай туриб, уларни талоқ қилсангиз, уларнинг\nзиммасида сиз учун идда санаш бўлмас. бас, уларни\nбаҳралантиринг ва гўзал тарзда бўшатиб қўйинг»\n10-боб. мажбур ҳолда аёлини «бу менинг синглим» деса,\nунинг зиммасида ҳеч нарса йўқ\n11-боб. Набий соллаллоҳу алайҳи васалламнинг «амаллар ниятга\nбоғлиқдир, ҳар кимга ният қилганидир» деган сўзларига кўра,\nчорасиз қолиб, мажбурланганда қилинган талоқ ҳақида; мастнинг,\nмажнун(нинг талоғи) ва уларнинг масаласи; талоқ, ширк ва бошқа\nишларда хато қилиш, унутиш ҳақида. шаъбий «унутсак ёки хато\nқилсак, бизни жазога тортма»ни тиловат қилган.\nвасвоснинг иқрори ўтмаслиги ҳақида\n12-боб. хулуъ ва ундаги талоқнинг қандай бўлиши ҳамда Аллоҳ\nтаолонинг «уларга берганингиздан бирор нарсани олиш сизга\nҳалол бўлмас... ана ўшалар золимлардир», деган сўзи ҳақида\n13-боб. оранинг бузилиши ҳақида. зарурат туғилганда хулуъни\nмаслаҳат берадими? у Зот таолонинг «агар икковининг ораси\nбузилишидан қўрқсангиз, унинг аҳлидан бир ҳакам, бунинг аҳлидан\nбир ҳакам юборинг. агар ислоҳ қилишни истасалар, Аллоҳ уларнинг\nўрталарини мувофиқлаштиради. албатта, Аллоҳ билувчи,\nхабардор Зотдир» деган сўзи ҳақида\n14-боб. чўрини сотиш талоқ бўлмайди\n15-боб. қулнинг хасми бўлган чўрининг ихтиёри ҳақида\n16-боб. Набий соллаллоҳу алайҳи васалламнинг Бариранинг\nэри учун ўртага тушганлари ҳақида\n18-боб. Аллоҳ таолонинг «мушрикаларни иймон келтирмагунларича\nникоҳингизга олманг. шубҳасиз, мўмина чўри мушрикадан\nяхшидир, агар у сизга ёқса ҳам», деган сўзи ҳақида\n19-боб. исломни қабул қилган мушрикаларнинг никоҳи ва\nуларнинг иддаси ҳақида\n20-боб. зиммийнинг ёки аҳли ҳарбнинг никоҳидаги мушрика\nёки насроний аёл Исломни қабул қилса...\n21-боб. Аллоҳ таолонинг «хотинларидан ийло қилганлар учун кутиш\nтўрт ойдир… Албатта, Аллоҳ эшитувчидир, билувчидир», деган сўзи ҳақида\n22-боб. йўқолган кишининг аҳли ва моли борасидаги ҳукми ҳақида\n23-боб. зиҳор ҳақида ҳамда Аллоҳ таолонинг «албатта, эри ҳақида\nсен билан тортишаётган аёлнинг сўзини Аллоҳ эшитди...\nким қодир бўлмаса, олтмиш мискинни тўйдирсин», деган сўзи ҳақида\n24-боб. талоқ ва (бошқа) ишларда ишора қилиш ҳақида\n25-боб. лиъон ҳамда Аллоҳ таолонинг «ўзидан бошқа гувоҳлари\nбўлмаган ҳолда ўз жуфтларини (зинода) айблаётганлар эса...\nростгўйлардан...» деган сўзи ҳақида\n26-боб. болани инкор қилишга шама қилса...\n27-боб. мулоъана қилувчига қасам ичириш ҳақида\n28-боб. мулоъанани эркак бошлайди\n29-боб. лиъон ва лиъондан кейин талоқ қилган киши ҳақида\n30-боб. масжидда мулоъана қилиш ҳақида\n31-боб. Набий соллаллоҳу алайҳи васалламнинг «агар ҳужжат‑далилсиз\nтошбўрон қилсам...» деган сўзлари ҳақида\n32-боб. мулоъана қилдирилган аёлнинг маҳри ҳақида\n33-боб. имомнинг мулоъана қилувчиларга: «икковингиздан\nбирингиз ёлғончисиз. тавба қиладиганингиз борми?» дейиши ҳақида\n34-боб. мулоъана қилувчиларни ажраштириш ҳақида\n35-боб. бола мулоъана қилган аёлга бириктирилади\n36-боб. имомнинг «аллоҳим, Ўзинг аён қил!» дейиши ҳақида\n37-боб. аёлни уч талоқ қилса, сўнгра у иддадан кейин бошқа\nэрга тегса‑ю, у унга қовушмаса...\n38-боб. «аёлларингиздан ҳайздан ноумид бўлганларининг иддаси,\n39-боб. «ҳомиладорларнинг (идда) муддати ҳомиласини туғишидир»\n40-боб. Аллоҳ таолонинг «талоқ қилинган аёллар ўзлари уч\nқуруъ кутарлар», деган сўзи ҳақида\n41-боб. фотима бинт Қайс қиссаси ҳамда У Зотнинг «ва Роббингиз\nАллоҳга тақво қилинг … Аллоҳ ундан кейин бирор ишни пайдо қилса»,\n«уларга имконингиз борича ўзингиз яшаб турган жойдан жой беринг…\nАллоҳ қийинчиликдан сўнг тезда осонлик берур», деган сўзи ҳақида\n42-боб. талоқ қилинган аёлга эрининг турар жойида хуруж\nқилинишидан ёки (аёл эрининг) аҳлига фаҳш гап айтишидан қўрқилса...\n43-боб. Аллоҳ таолонинг «бачадонларида Аллоҳ яратган нарсани – ҳайз\nва ҳомилани – беркитишлари улар учун ҳалол бўлмас», деган сўзи ҳақида\n44-боб. «ва эрлари уларни қайтариб олишга ҳақлироқдир»,\nяъни идданинг ичида. агар аёлни бир ёки икки талоқ қилган бўлса,\nуни қандай қайтариб олади?\n45-боб. ҳайзли аёлни қайтариб олиш ҳақида\n46-боб. эри ўлган тўрт ою ўн кун аза тутади\n47-боб. азадор аёлга сурма суртиш ҳақида\n48-боб. азадор аёлнинг покланганда қуст қўйиши ҳақида\n49-боб. азадор асб кийимини кияверади\n50-боб. «сизлардан вафот этиб, хотинларини қолдираётганларнинг...\nқилаётган амалингиздан хабардордир», деган сўзи ҳақида\n51-боб. бузуқнинг топган пули ва фосид никоҳ ҳақида\n52-боб. қовушилган аёлнинг маҳри, қовушишнинг нималиги ҳамда\nқовушмай, қўл теккизмай туриб талоқ қилиш ҳақида\n53-боб. у Зот таолонинг «агар аёлларни қўл теккизмай туриб талоқ қилсангиз,\nсизга гуноҳ йўқ... албатта, Аллоҳ қилаётган амалларингизни кўриб турувчи\nЗотдир» ҳамда «талоқ қилинган аёлларга матоҳ бериш тақводорларнинг бурчидир. Аллоҳ шундай қилиб сизларга Ўз оятларини баён этади. шоядки ақл юритсангиз», деган сўзига биноан, маҳр тайин қилинмаган аёлга матоҳ бериш ҳақида\n69. Нафақалар китоби\n1-боб. аҳлу оилага нафақа қилишнинг фазилати ҳамда Аллоҳ таолонинг\n«сендан нимани нафақа қилишни сўрарлар. «ортиқчасини», деб айт.\nАллоҳ шундай қилиб сизга Ўз оятларини баён қилади.\nшоядки тафаккур қилсангиз. дунё ва охират ҳақида…» деган сўзи\n2-боб. аҳлу аёлга нафақа қилишнинг вожиблиги ҳақида\n3-боб. кишининг ўз аҳли учун бир йиллик озиқ-овқатини ғамлаб\nқўйиши ва оиладагиларнинг нафақаси қандай бўлиши ҳақида\n5-боб. эри йўқ пайтда аёлнинг нафақаси ва боланинг нафақаси ҳақида\n6-боб. аёлнинг эрининг уйида иш қилиши ҳақида\n7-боб. аёл кишининг хизматкори ҳақида\n8-боб. кишининг ўз аҳлига хизмат қилиши ҳақида\n9-боб. агар эр нафақа қилмаса, аёл унга билдирмай, ўзига ва\nболасига етарли нарсани инсоф билан олса бўлади\n10-боб. аёл киши эрининг топган‑тутганини ва нафақани\nмуҳофаза қилиши ҳақида\n11-боб. аёл кишини маъруф билан кийинтириш ҳақида\n12-боб. аёл кишининг эрига боласи хусусида ёрдам бериши ҳақида\n13-боб. ночор кишининг аҳлига нафақаси ҳақида\n14-боб. «меросхўрнинг зиммасида ҳам худди шундай». аёлга ундан\nбирор нарса борми? «Аллоҳ икки кишини мисол келтирди. бири соқов,\nҳеч нарсага қодир эмас. у хожасига юкдир. қаерга юборса ҳам,\nяхшилик келтирмас. ўша билан ўзи тўғри йўлда туриб,\nбошқаларни адолатга буюрадиган киши баробар бўлурми?»\n15-боб. Набий соллаллоҳу алайҳи васалламнинг «кимдан қарзу ҳавола\nёки қаровчисиз бола қолса, менинг зиммамда», деган сўзлари ҳақида\n16-боб. чўри ва бошқа эмизувчилар ҳақида\n70. Егуликлар китоби\n1-боб. Аллоҳ таолонинг «биз сизларга ризқ қилиб берган пок\nнарсалардан енглар», деган сўзи, «ишлаб топган пок нарсаларингиздан\nинфоқ этинглар», деган сўзи, «пок нарсалардан енглар ва солиҳ амал\nқилинглар. албатта, Мен қилаётган амалларингизни билувчиман»,\n2-боб. таомга тасмия айтиш ва ўнг қўл билан ейиш ҳақида\n3-боб. ўзининг олдидан ейиш ҳақида\n4-боб. шеригининг норози бўлмаслигини билса, у билан ўтириб,\nтаомни лаганнинг атрофидан ҳам олиб ейиш ҳақида\n5-боб. овқатланишда ва бошқа ишларда ўнгдан бошлаш ҳақида\n6-боб. тўйгунча ейиш ҳақида\n7-боб. «кўзи ожизга танглик йўқ... шояд ақл юритсангиз».\n8-боб. чавати нон ҳақида. хонтахта ва супрада ейиш ҳақида\n9-боб. толқон ҳақида\n10-боб. Набий соллаллоҳу алайҳи васалламга (таомнинг) номи айтилиб,\nнималигини билмагунларича емас эдилар\n11-боб. бир кишининг таоми икки кишига етиши ҳақида\n12-боб. мўмин битта ичакка ейди\n13-боб. таяниб ейиш ҳақида\n14-боб. тоблаб пишириш ҳамда Аллоҳ таолонинг «тоблаб пиширилган –\nтошда тоблаб пиширилган – бузоқ келтирди» деган сўзи ҳақида\n15-боб. хазира ҳақида\n16-боб. ақит ҳақида\n17-боб. силқ ва арпа ҳақида\n18-боб. тишлаб узиб ейиш ва гўштни суғуриб олиш ҳақида\n19-боб. қўл гўштини ғажиш ҳақида\n20-боб. гўштни пичоқ билан кесиш ҳақида\n21-боб. Набий соллаллоҳу алайҳи васалламнинг ҳеч бир\nтаомни айбламаганлари ҳақида\n«Олтин силсила – Саҳиҳул Бухорий» 2-жуз «Олтин силсила» мажмуасининг иккинчи жузи. Китобнинг муқаддимаси: http://islom.uz/content/view/2929/149..\n«Олтин силсила – Саҳиҳул Бухорий» 1-жуз Муаллиф: Шайх Муҳаммад Содиқ Муҳаммад Юсуф ва таржимонлар гуруҳиНашриёт: «Hilol-Nashr» нашриёт-матб..\n«Олтин силсила – Саҳиҳул Бухорий» 3-жуз «Олтин силсила» мажмуасининг учинчи жузи.Муаллиф: Шайх Муҳаммад Содиқ Муҳаммад Юсуф ва таржимонлар ..\n«Олтин силсила – Саҳиҳул Бухорий» 6-жузМуаллиф: Шайх Муҳаммад Содиқ Муҳаммад Юсуф ва таржимонлар гуруҳиНоми: «Олтин Силсила – Саҳиҳул Бухорий» 6..\n«Олтин силсила» – «Саҳиҳул Бухорий» 8-жуз\n«Олтин силсила» – «Саҳиҳул Бухорий» 8-жуз(Сўнгги жуз)Муаллиф: Шайх Муҳаммад Содиқ Муҳаммад Юсуф ва таржимонлар гуруҳиНашриёт: «Hilol-N..\n«Олтин силсила – Саҳиҳи Муслим» 2-жуз\n«Олтин силсила – Саҳиҳи Муслим» 2-жуз Муаллиф: Шайх Муҳаммад Содиқ Муҳаммад Юсуф ва таржимонлар гуруҳиНоми: «Олтин силсила ..\n«Олтин силсила – Саҳиҳи Муслим» 3-жуз\n«Олтин силсила – Саҳиҳи Муслим» 3-жуз Муаллиф: Шайх Муҳаммад Содиқ Муҳаммад Юсуф ва таржимонлар гуруҳиНоми: «Олтин силсила ..\n«Олтин силсила – Саҳиҳул Бухорий» тўлиқ тўплами (8 жуз)\n«Олтин силсила – Саҳиҳул Бухорий» тўлиқ тўплами (8 жуз) Имом Бухорийнинг “Ал-Жомеъ ас-саҳиҳ” китоби ҳадис тўпламлари ичида энг ишончли тўплам экани о..\n«Олтин силсила – Саҳиҳи Муслим» 4-жуз\n«Олтин силсила – Саҳиҳи Муслим» 4-жуз Муаллиф: Шайх Муҳаммад Содиқ Муҳаммад Юсуф ва таржимонлар гуруҳиНоми: «Олтин сил..\n«Олтин силсила – Саҳиҳи Муслим» 5-жуз Муаллиф: Шайх Муҳаммад Содиқ Муҳаммад Юсуф ва таржимонлар гуруҳиНоми: «Олтин сил..\n«Олтин силсила – Саҳиҳи Муслим» 6-жуз\n«Олтин силсила – Саҳиҳи Муслим» 6-жуз Муаллиф: Шайх Муҳаммад Содиқ Муҳаммад Юсуф ва таржимонлар гуруҳиНоми: «Олтин силсила – Саҳиҳи Муслим» 6-жу..\n«Олтин силсила – Саҳиҳи Муслим» тўлиқ тўплами (қутида)\n«Олтин силсила – Саҳиҳи Муслим» тўлиқ тўплами (қутида) Ислом уммати улуғ ҳофиз, буюк муҳаддис имом Муслимнинг «Саҳиҳ» китоби ..


«Файл сиғими жуда катта». Маълумотларни флешкага ёзишда юзага келадиган муаммонинг ечими\n«Файл сиғими жуда катта». Маълумотларни флешкага...\n02.03.2018 15:30 0 704\nБаъзи ҳолатларда флешкада бўш жой кўп бўлса-да, керакли файлни унга кўчириб бўлмайди. Бу каби ҳолатлар одатда ҳажми 4 гигабайтдан ортиқроқ бўлган файллар билан содир бўлади.\n«Windows» фойдаланувчиларининг ишчи ойнасида «Мазкур файлнинг ҳажми жуда катта…» ёзуви чиқиб қолади. «macOS»дан фойдаланувчиларда эса бу каби ҳолатда «Ушбу объектни кўчиришнинг иложи бўлмаяпти» мазмунидаги хатолик пайдо бўлади.\nМазкур ҳолатлар 4 гигабайтдан ортиқ бўлган маълумотларни ёзиб олишни қўллаб-қувватламайдиган файллар тизими омбори FAT32 (ёки MC-DOC) бўлганида юзага келади. Чекловни бартараф этиш учун флешкани форматлаб, файл тизимини ўзгартириш керак.\nАгарда сиз «Windows» операцион тизимидан фойдалансангиз «проводник»ни очиб, сичқончанинг ўнг тугмасини босган ҳолда флешкани «форматлаш»ни танланг. Очилган ойнада файл тизимини «NTFS»га ўзгартиринг.\nШу билан бирга «Тезкорлик билан форматлаш»ни белгилашни унутманг.\nАгарда сиз «macOS»дан фойдалансангиз, диск утилитасини ишга туширинг: Finder → «Дастур» → «Утилита» → «Диск утилитаси». Ён панелдаги флешка белгисини танланг ва унинг тепасидаги «ўчириш» белгисини босинг. Кейинги ойна орқали «Маc ОС Extended» форматини белгиланг.\n«Ўчириш» тугмасини босиб, форматлаш жараёни тугашини кутинг.\nШундан сўнг исталган ҳажмдаги файлларни флешкага сиққунича кўчириб ўтказишингиз мумкин.\nфлешка катта ҳажмдаги файл\nТехнология 24/04, 19:46


Боливия президенти Чили томонидан мавжуд таҳдид ҳақида маълум қилди\nБоливия президенти Эво Моралеснинг маълум қилишича, қўшни мамлакат Чили ўзаро чегара ҳудудига ҳарбий база жойлаштирган ҳолда Боливияга таҳдид солмоқда.\nМоралеснинг айтишича, ўзаро чегара чизиғидан 15 км масофада ҳарбий база яратилиши Боливияга қарши агрессив акт ҳисобланади. У халқаро нормаларга кўра қўшни давлатнинг ҳарбий базаси чегарага 50 км масофагача яқин жойлаштирилмаслиги ҳақида эслатиб ўтган.\nЧилиликларнинг ҳарбий базаси Силала дарёси бўйида бўлиб, сув ресурслари икки давлат ўртасида узоқ йиллардан буён мунозараларга сабаб бўлиб келади. Силала дарёсининг манбаи Боливия ҳудудида жойлашган, лекин унинг асосий қисми Чили ҳудудидан оқиб ўтади.\nБундан ташқари, Боливия денгизга тўғридан-тўғри чиқиш имконига эга бўлиш учун уриниб келади.\nБундан олдинроқ, Боливия ҳукумати Чилини Ҳаага халқаро судига берган, унда 19 асрдаги Иккинчи Тинч океани уруши вақтида Чилига бой берилган, океанга олиб чиқувчи ҳудуд қайтарилишини талаб қилганди.\n19 аср охиридаги қуролли тўқнашувлар натижасида Боливия океан бўйидаги 400 километрлик қирғоқни йўқотган.


ЎзА - Қорақалпоғистон Республикаси Қишлоқ хўжалиги вазири тайинланди\n04.07.2018 09:22 Чоп этиш версияси\nАннақулов Бахытбай Қидирбаевич Қорақалпоғистон Республикаси Қишлоқ хўжалиги вазири лавозимида иш бошлади.\nБ.Аннақулов бундан аввал Қорақалпоғистон Республикаси уруғчиликни ривожлантириш маркази бошқармаси раиси лавозимида фаолият юритган. Унгача Қорақалпоғистон Республикаси агрокимё станцияси бошлиғи лавозимида ишлаган.\nЭслатиб ўтамиз, Қорақалпоғистон Республикасида жорий йил Қишлоқ ва сув хўжалиги вазирлиги бўлиниб, иккита алоҳида вазирликка айлантирилган эди. Сув хўжалиги вазири сифатида аввал Қуйи Амударё ирригация тармоқлари ҳавзаси бошқармаси бошлиғи лавозимида ишлаган Жалғас Узақов фаолият юритиб келмоқда.


АҚШ ва Эрон махфий музокаралар ўтказган - WSJ\n13:18 / 11.01.2020\nТомонлар Швейцариянинг Теҳрондаги элчихонаси ходимлари орқали махфий хабарлар алмашмоқда.\nСўнгги кунларда АҚШ ва Эрон Теҳрондаги Швейцария элчихонаси орқали махфий музокаралар олиб борган. Wall Street Journal’нинг америкалик юқори мартабали мулозимларга таянган ҳолда хабар қилишича, уларнинг оҳанги сиёсатчиларнинг жамоатчиликка баёнотларидан кўра анча босиқроқ бўлди.\nТаъкидланишича, эронликлар Бағдод халқаро аэропортида генерал Қосим Сулаймоний ўлдирганидан бир неча соат ўтгач, биринчи хабарни олишган. Унда Дональд Трамп маъмурияти Эрон ҳукуматидан можарони янада авж олдирмаслик тўғрисида қатъий сўраган. Кейинчалик, эронликларнинг ўзи Швейцария элчихонасидаги алоқа каналидан фойдаланиб, Оқ уйга ўз позицияларини тушунтиришди.\nЭрон расмийларидан бири WSJ’га АҚШ билан алоқа канали мавжудлигини тасдиқлади. «Чўлда ҳатто бир томчи сув ҳам жуда муҳим», - дея маълум қилган у.\nШвейцариялик дипломатларнинг тушунтиришича, хабарлар элчихонада фақат бир неча киши фойдаланиши мумкин бўлган қурилмага факс шаклида юборилади. Кейинчалик дипломатик каналлар орқали швейцарияликлар олинган хабарларни манфаатдор томонларга узатади.\n«Ал Қудс» нуфузли бўлинмасига раҳбарлик қилган генерал Сулаймонийнинг ўлдирилиши АҚШ президентининг буйруғи билан амалга оширилди. Бир неча кундан сўнг, эронликлар америкалик ҳарбийлар фойдаланган Ироқдаги ҳарбий базага ўч олиш мақсадида ракета зарбалари беришди.\nАҚШ Эрон нефть вазирига нисбатан санкциялар жорий қилди\n23:05 / 26.10.2020\nНью-Йоркда муддатдан олдин овоз беришни истовчиларнинг катта навбатлари юзага келди\nТрамп Байденга қарши: Президентлик кампанияси факт ва рақамларда


Ўзбекистонга арзон авиарейслар қатнови амалга оширилади - 22.10.2016, Sputnik Ўзбекистон\nЎзбекистонга арзон авиарейслар қатнови амалга оширилади\nЯнги очилган Жуковский аэропортидан Тошкент, Самарқанд ва Наманганга мунтазам рейслар қатнови йўлга қўйилади 22.10.2016, Sputnik Ўзбекистон\n18:30 22.10.2016 (янгиланди: 18:33 22.10.2016)\n© Sputnik / Павел Лисицын / Фотобанкка ўтиш"Урал авиайўллари" самолёти\nЯнги очилган Жуковский аэропортидан Тошкент, Самарқанд ва Наманганга мунтазам рейслар қатнови йўлга қўйилади\nТОШКЕНТ, 22 окт — Sputnik. Яқинда Жуковский(Москва вилояти)да янги халқаро аэропорт очилди, деб хабар қилмоқда Москва агентлиги.\nАэропортдан "Урал авиайўллари" Наманган, Самарқанд ва Тошкент аэропортларига авиарейсларни амалга ошириши хабар қилинмоқда.\n"Жуковский аэропортидан, шунингдек, "Вим-Авиа" Минск шаҳрига, "Ямал" эса Вильнюсга авиаташувларни амалга оширади", — дейилган хабарда.\nХабарда таъкидланишича, чипталар арзон нархда сотилади. Бир томонга ўртача 9 000 рубл атрофида бўлиши айтилмоқда.


Президент Шавкат Мирзиёев Конституция байрами арафасида 182 та маҳбусни афв этиш ҳақидаги фармонни имзолади. Бу ҳақда у байрам табригида айтиб ўтди.\n«Бу йил 4 мингдан ортиқ шахс суд залидан озод қилиниб, 8 мингга яқин фуқарога нисбатан асоссиз қўйилган моддалар айбловдан чиқарилгани, 859 нафар шахс оқлангани суд-тергов соҳасидаги ислоҳотларимизнинг энг муҳим натижасидир.\nХалқимизга хос кечиримлилик, бағрикенглик ва олижаноблик тамойилларига амал қилган ҳолда, билиб-билмай жиноят содир этган, қилмишига чин дилдан пушаймон бўлиб, тузалиш йўлига қатъий ўтган шахсларга нисбатан афв институти мунтазам қўлланмоқда. Шу борадаги ишларимизнинг давоми сифатида Конституция куни арафасида яна бир фармонга имзо чекдим. Унга кўра, шу тоифага мансуб 182 нафар шахс муддатидан олдин озод қилиниб, эркин ҳаётга қайтарилмоқда», дейилади табрикда.


Оскар фаолиятини қайси клубда якунламоқчилигини айтди / CHAMPIONAT.asia\nОскар фаолиятини қайси клубда якунламоқчилигини айтди\n05 мар 23:10\nТеглар : ЧелсиОскарШанхай СИПГ\nБразилиялик футболчи ҳозирда “Шанхай СИПГ” аъзоси ҳисобланади.\n“Фаолиятимни “Челси”да якунлаш ҳақида ўйламоқдаман, чунки энг ёрқин даврим Лондонда ўтган. “Челси” менга кўтарилиш ва орзуларимни амалга оширишда кўмаклашди: Чемпионлар Лигаси, Жаҳон чемпионатида ўйнаш ва Англия Премьер-лигасида зафар қучиш,\n“Челси”да жуда кўп дўстларим бор. Агар “Челси”га қайтиш ва у ерда фаолиятимни якунлаш имкони туғилса, унда орзум амалга ошади. Албатта, “Челси” ёши улғайган футболчиларни сотиб олишни хуш кўрмайди, бу Европанинг энг яхши жамоаси учун одатий ҳолатдир. Бироқ, Лондонга қайтиш учун бор кучим билан ўз формамни ушлашга ҳаракат қиламан”, дейди Оскар.\nЭслатиб ўтамиз, 29 ёшли ҳужумкор ярим ҳимоячи 2012-2016 йиллар давомида “аристократлар” шарафини ҳимоя қилган.\nКарикатура: Лондон клублари "Бавария"га хиёнат қилишмайди 15\nАПЛ. "Челси" ўз майдонида "Брайтон"ни юта олмади 20\n"Челси" Суперлигадан чиқмоқчи 21\nПальмери "Marca"нинг хабарини рад қилди. "Реал", Челси" ва "Манчестер Сити" четлатилиши мумкин 17\n05 мар 23:24:55\nКобилиятини охиригача йоритаолмади шу бола, уйинига мухлислик килардим .Омадини берсин гаштида!\nQobilatini pulga almashtiridi oziyam tan ogan Futboli tugatkanimdan keginam Juda boy inson bop qolishi hohliman shu uchun shanxay siping Taklfini qabul qildm digan\n06 мар 14:12:09\nAngliyda hamma futbolchi boy Haftalik pulini hsoblasez 100milon osa kk xulosa uzizdan br oyda 500milon som Oladi kamida\nOckar bundan kop topkani ucun Xitoyga keti Hulosa ozizdan\n06 мар 08:49:33\n2012-yil London Olimpiadasida Neymardan yorqinroa o'yin ko'rsatgan edi. O'shanda Neymar bilan solishtirilardi va iqtidoriga katta baho berilgan edi. Qaysidir ma'noda Chelsida buni isbotlay olayotgandi. Xitoyga ketishini eshitib hayron qolgandim. O'yinlarini zavq bilan kuzatar edim agar Xitoyga ketmqganda ancha buncha yutuqlarga erishishi mumkim edi. CHLda Juvega urgan ikki goli juda chiroyli chiqqan edi.\nYuvega urgan gollari haliyam esimda. Juda zoʻr chiqqandi\n06 мар 01:23:31\n06 мар 01:12:52\n06 мар 00:16:17\n06 мар 00:01:03\nChelsiga paxta qo'yishni boshlapti\n05 мар 23:18:10